text:
Булдыҡлыға көрсөк ҡамасауламай6-12-2017, 00:06 // Иҡтисад // Баҫып сығарырға
Предприятие ҡарамағындағы һыу селтәрҙәренең оҙонлоғо 90 километрға яҡын. Башҡа төбәктәрҙәге кеүек, бында ла һыу үткәргестәр иҫкергән. Шуға алдан билдәләнгән план буйынса уны йыл һайын яңырта баралар. Предприятиела бигерәк тә һыу объекттарын ҡышҡы осорға әҙерләүгә етди иғтибар йүнәлтелә. Сираттағы ҡышҡы миҙгелде һыу хужалығы тулы әҙерлек менән ҡаршыланы. Шаҡтай күләмдә селтәрҙәр яңыртылған. Һыу йыйғыстарҙы йыуып дезинфекциялағандар, һыу үткәргестәрҙе ябыу арматураларына ревизия яһап, ремонт үткәргәндәр, кәрәкле урындарҙа яңыларын урынлаштырғандар, тәрәндәге насостарҙы ҡеүәтлерәккә алмаштырғандар, артезиан скважиналарының бөтәһендә лә насос йыһаздарының һәм электр ҡоролмаларының төҙөклөгөн тикшереп, ағымдағы ремонт эштәре ғәмәлгә ашырылған.
Әйтергә кәрәк, һыу объекттары стратегик әһәмиәткә эйә. Эсәр һыуҙың сафлығын тәьмин итеү, һыу ресурстарын һаҡсыл файҙаланыу, тирә-яҡ мөхиттең экологик именлеген һаҡлау өсөн коллектив ҙур яуаплылыҡ тойоп эшләй. “Водоканал” хужалығында башҡарылған һәр сара ошо маҡсаттарға хеҙмәт итә. Ҡышҡы осорға әҙерлек барышында 2-се һыу күтәреү станцияһында насос йыһаздарын, йөҙгә яҡын ҡоҙоҡто таҙартып ремонтлағандар, шулай уҡ бөтә һыу колонкалары ла төҙөкләндерелгән һәм яңылары урынлаштырылған. Колонка майҙансыҡтарына бетон йәки асфальт түшәлгән. “Водоканал”дың йылытыу системаһында һәм идара итеү узелында ла ремонт эштәре ваҡытында теүәлләнгән. Водоканал участкаһында Данияр Сиражетдинов етәкселегендә ун алты кеше эшләй. Авария килеп сыға ҡалһа, слесарҙарҙың оператив төркөмө тәүлектең теләһә ҡайһы ваҡытында эшкә тотонорға әҙер. Ғөмүмән, ҡулланыусылар сифат талаптарына ярашлы һыу менән өҙлөкһөҙ тәьмин иткән өсөн предприятие коллективына рәхмәтле.
“Коммунхоз” предприятиеһы ҡарамағындағы таҙартыу ҡоролмалары участкаһы ла халыҡтың йәшәйешендә, тирә-йүндең сафлығын һаҡлауҙа ҙур әһәмиәткә эйә. Был участок йыуынты һыуҙы таҙартыусы ике ҡоролманы һәм утыҙ километрға яҡын канализация селтәрҙәрен берләштерә. Уға Владимир Чурбанов етәкселек итә. Иң ҡатмарлы, ауыр бурыстарҙы башҡарып сығырға һәләтле һөнәр эйәләре эшләй бында. Коллектив йәйге осорҙа, билдәләнгән планға ярашлы, канализация селтәрҙәрен яңыртҡан, йыуынты һыу һыйҙырғыстарын, задвижкаларҙы ремонтлағандар. Ҡоролманың бинаһы ла ремонттан һуң күркәм төҫ алған.
Шәхси секторҙан һәм күп фатирлы йорттарҙан, учреждениеларҙан көнкүреш ҡалдыҡтарын һәм сүп-сар сығарыуҙы шулай уҡ “Коммунхоз” үҙ яуаплылығына алған. Тотош район үҙәгенең санитар торошон тейешле дәрәжәлә тәьмин итеү, халыҡҡа уңайлы йәшәү шарттары булдырыу өсөн коллективта һәр кем ең һыҙғанып эшләй. Быйылғы Экология йылында әйләнә-тирәнең сафлығына талаптар көсәйҙе. Шуға предприятие хеҙмәткәрҙәре икеләтә яуаплылыҡ тойоп эшләй. Коллективта алтмышҡа яҡын кеше хеҙмәт һала. Предприятиеның тотороҡло эшмәкәрлеге нәҡ уларҙың һөнәри оҫталығына, фиҙакәр хеҙмәтенә бәйле. Баш инженер Радик Сөләймәнов, водителдәр Александр Курников, Иван Назаров, Алексей Минибаев, автогрейдер машинисы Сергей Мокрополов, тракторсы Илдар Хөснөтдинов, эшсе Виктор Коноваловты хеҙмәттәштәре айырыуса маҡтап телгә ала.
Булдыҡлыны эш үҙе эҙләп таба тигәндәй, район үҙәгендәге дөйөм мунсаны хеҙмәтләндереүҙе лә “Коммунхоз”ға йөкмәткәндәр. Халыҡҡа бик тә кәрәкле мөһим социаль объект был. Һуңғы осорҙа коллективтың тырышлығы менән бында күп кенә ыңғай үҙгәрештәр барлыҡҡа килгән. Мәҫәлән, йылылыҡ һәм эҫе һыу менән тәьмин итеү системаларын, ҡаҙанлыҡтарҙы, ябыу арматураларын ремонтлағандар, сигнализаторҙар тәртипкә килтерелгән һ.б. Уның ҡарауы, клиенттарға өҫтәмә уңайлыҡтар тыуған.
Дөйөм алғанда, производствоны яңыртыу, объекттарҙы реконструкциялауға һанаулы ғына ваҡытта ике миллион һумдан ашыу аҡса тотонолған.
Предприятиеның пландары ҙур. Хеҙмәтләндереү сифатын күтәрергә, һәр эште ваҡытында һәм тейешенсә башҡарып сығырға. Техника паркы йылдан-йыл яңыра. Һуңғы осорҙа ғына үҙ аҡсаларына ике МТЗ-82, компрессор узелы һәм ГАЗ-53 ассенизация машинаһы һатып алғандар. Иҡтисади көрсөк шарттарында иң булдыҡлыларҙың ғына ҡулынан килә был.
Предприятие яңы маҡсаттар ҡуйып эшләй. Әйтәйек, һыуға ихтыяж йылдан-йыл арта. Шуға ла яңы скважиналар быраулау бурысы ҡуйылған. Иҫкергән һыу селтәрҙәрен, тәрәндәге насостарҙы, канализация селтәрҙәрен һәм ҡоҙоҡтарҙы яңыртыуҙы киләсәктә лә дауам итәсәктәр. Таҙартыу ҡоролмаһын яңыртыу планлаштырылған. Трансформатор һәм гараж биналарының түбәһен яңыртыу ҙа кисектергеһеҙ эш булып тора. Иң мөһиме – предприятиеның эшмәкәрлеге тулыһынса “Энергия һаҡсыллығын тәьмин итеү һәм инфраструктура системаһын комплекслы үҫтереү буйынса программа”ға ярашлы ғәмәлгә ашырыла.
Булдыҡлы, берҙәм коллектив үҙенең ирешкән уңыштарын хаҡлы рәүештә предприятие директоры Валерий Кирилловтың исеме менән бәйләй. Валерий Мефодиевич – тәжрибәле һәм талапсан етәксе (һүрәттә уртала). Шул уҡ ваҡытта уның итәғәтле, кешелекле һәм кеселекле булыуын коллективта юғары баһалайҙар. Замандың бөгөнгө ҡырыҫ шарттарында етәксенең күркәм кешелек сифаттары хеҙмәт кешеһе өсөн бик тә мөһим. Нәҡ шуға ла предприятиела кадрҙар ағышы юҡ, аңлашып, күңел күтәренкелеге менән эшләйҙәр һәм яңынан-яңы уңыштар яулайҙар.
Баҡалы районы.


c: text/html

text:
Тағы ла пенсия реформаһы кѳтѳлә
Проект положениеһы киң мәғлүмәт сараларында, социаль-хеҙмәт мѳнәсәбәттәрен кѳйләү буйынса Рәсәй ѳс яҡлы комиссия ултырыштарында, Дәүләт Думаһында, Федераль Йыйылыштың федерация Советында, Рәсәй сәнәғәт һәм эшҡыуарҙар союзында тикшерелде. Стратегия тексы Рәсәй Хеҙмәт министрлығы сайтында баҫылды (www.rosmintrud.ru).
Яңыраҡ Рәсәй Пенсия фонды идаралыҡтарында Пенсия фонды үҫеш стратегияһына арналған видео-конференция үтте. Журналистар һорауына Рәсәй Пенсия фонды рәйесе Антон Дроздов яуап бирҙе.
Проект ѳҫтѳндә эшләүселәр тармаҡта хәл ителмәгән мәсьәләләр күп тип белдерә. Бѳгѳн хеҙмәт пенсияһы күләмен социаль яҡтан ҡулай кимәлдә тотоу ѳсѳн страховка сығанаҡтарының етерлек булмауы, страховка иғәнәләрен түләүселәр һаны кәмеүе һәм пенсия йәшендәгеләрҙең артыуы, финанс институттарының үҫешмәүе кеүек мәсьәләләр киҫкен тора.
Реформа ваҡытында эш биреүсенең күпме страховка иғәнәһе күсереүе, кешенең хеҙмәт стажы һәм хаҡлы ялға сыҡҡандағы йәше иҫәпкә алынасаҡ. Стажың ни тиклем ҙурыраҡ - пенсияң да шунса мулыраҡ буласаҡ, ти проектты әҙерләүселәр. Мәҫәлән, 20-25 йәштә эш башлаған ҡыҙ һәм егеттәр 60-65 йәштәрҙә 40 йыллыҡ хеҙмәт стажын туплап ѳлгѳрә. Иң бәләкәй пенсия пенсионерҙың йәшәү минимумынан кәм булмаҫҡа тейеш. Яңы пенсия системаһы ѳс кимәлдәге моделдән торасаҡ: беренсе кимәл - страховка иғәнәләре иҫәбенә барлыҡҡа килгән хеҙмәт пенсияһы, 40 йыл хеҙмәт стажы булғанда пенсия күләме уртаса эш хаҡының 40 процентын тәшкил итәсәк; икенсе кимәл - корпоратив пенсия - эш биреүсе менән шәхси хеҙмәт йәки коллектив килешеү нигеҙендә барлыҡҡа килгән пенсия; ѳсѳнсѳ кимәл - хеҙмәткәр тарафынан ирекле рәүештә булдырыла.
Стратегияның тѳп йүнәлештәре тариф-бюджет сәйәсәтен камиллаштырыуҙы, ваҡытынан алда пенсия түләү институтын үҙгәртеп ҡороуҙы ла күҙ уңында тота.Ҡайһы бер эш биреүселәр һаулыҡ ѳсѳн зарарлы һәм хәүефле хеҙмәт урындарын ҡыҫҡартырға ашыҡмай, сѳнки хеҙмәткәрҙәр Пенсия фонды бюджетының дѳйѳм килеме иҫәбенән ташламалы пенсия ала. Хаҡлы ялға ваҡытынан алда китеүселәр араһында ауыр хеҙмәт һѳҙѳмтәһендә сәләмәтлегенә бер ниндәй ҙә зыян килтермәгән, әммә һѳнәрҙәре 1-се, 2-се исемлеккә индерелгән кешеләр күп. Әлеге ваҡытта пенсияға ваҡытынан алда сыҡҡан һәм шул уҡ ваҡытта эшләп йѳрѳгән 2,4 миллион кеше иҫәпләнә.
Яңы системаға күсеү осоронда хеҙмәт пенсияһын иҫәпләү норматив стаждан сығып билдәләнәсәк. Хаҡлы ялға сығырға ваҡыт етеп тә эшләргә теләк белдереүсе һәм пенсия тәғәйенләүҙе кисектереүсе граждандарҙы дәртләндереү, ҡыҙыҡһындырыу саралары ла тәҡдим ителеүе мѳмкин. Хеҙмәткә түләүҙәр кимәленән сығып, эшләүсе пенсионерҙарға пенсия түләү буйынса механизм булдырыласаҡ.
Стратегия пенсия йәшен арттырыуҙы күҙ уңында тотмай, ә уны тормошҡа ашырыуҙың тѳп йүнәлештәре - тариф-бюджет сәйәсәтен камиллаштырыу, страховка иғәнәләрен мотлаҡ түләттереү, эш биреүселәрҙең бѳтә категорияларына ла ҡағылышлы ҡабул итерлек кимәлдә страховка иғәнәләренә берҙәм тариф булдырыу.
Әлеге ваҡытта ҡартлыҡ буйынса пенсияның уртаса күләме 9,7 мең һум тәшкил итә.
Р. МУСИНА.

robotstxt: allowed

filter: keep


text:
"Селигер-2009"ға йәштәр делегацияһы ойошторола
1 июлдән 14 авгусҡа тиклем Тверь өлкәһенең Осташков районында Селигер күле буйында Рәсәйҙә Йәштәр йылына арналған "Селигер-2009" Бөтә Рәсәй мәғариф форумы үткәрелә.
Быйыл ул бишенсе тапҡырына ойошторола. 2008 йылда майҙансыҡ биш меңдән ашыу йәш кешене йыйҙы, улар бында үҙ проекттарын күрһәтә, фекерҙәштәр таба, шулай уҡ йәмәғәт һәм дәүләт яҡлауы таба алды.
"Селигер-2009" форумы, талантлы йәштәрҙе һайлап алыу, үҫтереү һәм ярҙам итеү буйынса майҙансыҡ булараҡ, Рәсәйҙә Йәштәр йылының төп саралары планына индерелгән.
Быйыл ҡатнашыусылар араһында илдең төрлө төбәктәренән йәштәр хәрәкәттәре, йәмәғәт ойошмалары вәкилдәре, йәштәр сәйәсәте буйынса дәүләт власы органдары хеҙмәткәрҙәре буласаҡ. Форумға бөтәһе 18 йәштән 30 йәшкә тиклемге 10000-ләп кеше киләсәк.
Сараның маҡсаты — йәштәр берләшмәләре эшенең һәм һәләтле йәштәрҙе яҡлауҙың һөҙөмтәле технологияларын асыҡлау буйынса конкуренция мөхите булдырыу.
"Селигер-2009" Бөтә Рәсәй йәштәр мәғариф форумы делегаты булыу өсөн 26 майға тиклем Өфө ҡалаһы, Ленин урамы, 10, 12-се кабинет, "Республика йәштәр мәғлүмәт үҙәге" адресы буйынса заявка бирергә кәрәк.
Белешмәләр өсөн телефон: 251-16-32, 251-24-79.


text:
Республикала халыҡтың финанс белемен арттырыу буйынса эксперттар төркөмө әҙерләнә
Башҡортостанда халыҡтың финанс белемен арттырыу буйынса эксперттар төркөмө әҙерләнә. Бындай ҡарар 2011 йылдың октябрендә раҫланған «2011-2013 йылдарға Башҡортостан халҡының финанс белем кимәлен арттырыу» республика маҡсатлы программаһы сиктәрендә Башҡортостан Хөкүмәте менән ҡабул ителде.
Эксперттар алдында халыҡтың финанс белем кимәлен системалы арттырыу методикаһын әҙерләү, шулай уҡ программаны тормошҡа ашырыусылар эшмәкәрлеген күҙәтеү бурысы тора.
Эксперттар төркөмө составына Башҡортостан Республикаһының Финанстар министрлығы, Милли банкы, ғилми йәмәғәтселек вәкилдәре, финанс һәм фонд баҙарҙарында ҡатнашыусылар инәсәк, тип хәбәр итә Башҡортостан Хөкүмәтенең матбуғат хеҙмәте.


text:
«Халыҡ университеты» программаһын финанслау һиҙелерлек артасаҡ
«Өсөнсө быуын халыҡ университеты» айырым маҡсатлы республика программаһын финанслауҙы дүрт тапҡырға арттырыу планлаштырыла. Шулай итеп, әгәр 2011 йылда уны тормошҡа ашырыуға ике миллион һум бүленһә, киләһе йылдарҙа бүленәсәк средстволар күләме һигеҙ миллион һумға етергә тейеш.
Финанслау күләмен арттырыу иҫәбенә белем биреүҙең яңы йүнәлештәре булдырыласаҡ. Әлеге көндә иһә дүрт йүнәлеш бар. Былар инглиз телен һәм компьютерҙа эшләргә өйрәнеү, ғаилә психологияһы нигеҙҙәрен, шулай уҡ шәхси гигиена һәм дауалау физкультураһы нигеҙҙәрен һәм метологияһын өйрәнеү.
«Башинформ» агентлығына БР Хеҙмәт һәм халыҡты социаль яҡлау министрлығының матбуғат хеҙмәтенән хәбәр итеүҙәренсә, йыл һайын «Өсөнсө быуын халыҡ университеты» программаһы буйынса 15 мең кешене уҡытыу планлаштырыла. Шул уҡ мәлдә былтыр 16200-ҙән ашыу кеше белем алған. Әйткәндәй, халыҡ университетында уҡырға теләгән кешеләрҙән 2011 йылда 20500-ҙән ашыу ғариза ҡабул ителгән. Шуға күрә былтыр уҡып өлгөрмәгән пенсионерҙар 2012 йылда парта артына ултырасаҡ.


text:
Эней
Эней (һ. б.-греч. Aἰveίaς[1], лат. Aenēās) — боронғо грек мифологияһында[2] дардан батша тоҡомонан Троя һуғышы батыры.
Йөкмәткеһе
Баласағы һәм йәшлеге[үҙгәртергә | вики-тексты үҙгәртергә]
Эней —Анхис һәм Афродитаның улы, Идала тыуа[3]. Уны тау нимфалары үҫтерә[4]. Спартаға Парис менән бергә бара[5][6].
Троя һуғышы[үҙгәртергә | вики-тексты үҙгәртергә]
Эней башта Троя һуғышында ҡатнашмай. Ахилл Эней ғәскәренә һөжүм иткәс кенә, ул ахейҙарға ҡаршы яуға сыға. Ахилл һәм Диомед менән һуғыша. Уны Афродита менән Аполлон үҙ ҡанаттары аҫтына алалар, Аполлон Энейҙы Диомед һөжүм иткәндә ҡотҡарып ҡала. Посейдон да Энейҙы ҡурсалай, яраланған Энейҙы ярһыған Ахилдан ҡотҡара. "Илиада"ла 6 гректы үлтерә. Гигин фаразы буйынса, 28 яугирҙы үлтерә[7].
Троянан атаһы Анхисты арҡаһына йөкмәп сыға. Энейҙың атаһын нисек ҡәҙерләгәнен күргән эллиндар, уларға теймәй, үткәреп ебәрәләр[8]. Лесху фаразы буйынса, Неоптолем уны ҡулға ала[9]. Арктин фаразы буйынса, Троянан киткәс, атаһы менән Идаға китә[10][11][11].
Энейҙың ер гиҙеүе[үҙгәртергә | вики-тексты үҙгәртергә]
Греция традициялары[үҙгәртергә | вики-тексты үҙгәртергә]
Греция фаразы буйынса, Эней Троя ҡолағандан һуң Троадала ҡала һәм һуңынан бөтә троя халыҡтарының хакимы була. Һуңыраҡ дәүергә ҡараған хикәйәттәрҙә Эней иҫән ҡалған дардандар менән диңгеҙ аръяғына күсеп китә (Эпир йәки Фессалияға)[11].
Эней Италияла[үҙгәртергә | вики-тексты үҙгәртергә]
Этрустарҙа[үҙгәртергә | вики-тексты үҙгәртергә]
Этрусктарҙа Эней төшөрөлгән 58 ваза билдәле[12]
Латино-римдәрҙә[үҙгәртергә | вики-тексты үҙгәртергә]
Энейҙы Лацийҙа хөрмәт итеүҙәре тәү тапҡыр б.э.т. VI быуатта уҡ билдәләнә: Лавиний храмында Энейҙың бай кенотафы һаҡлана[12]. Рим дәүләтенең ҡеүәте артыу менән, Римгә Энейҙың нәҫеле нигеҙ һалған, тигән легенда тыуа. Вергилий фаразында, Эней Әхәт оҙатыуында янған Трояны ташлап сығып китә. Үҙе менән ҡатыны Креусаны, улы Юланы һәм елкәһенә күтәреп атаһы Анхисты ла алып сығара. Креуса артта ҡалып һәләк була, уның шәүләһе Эней алдында пәйҙә булып, уның бөйөк хаким булып китәсәген юрай. Эней иҫән ҡалған трояндарҙы йыя, улар Трояны 20 карапта ташлап китәләр. Гектор, Креуса, Полидоррҙың юрауҙарын яңылыш аңлап, Эней башта Фракияға, шунан һуң Критҡа китә; аҙаҡ үҙ хатаһын аңлап, Гесперияға йүнәлә һәм көнбайышҡа табан барғанда Сицилияға барып эләгә.
Эней Олимп янында Македонияла йәшәй башлай[13]. Фракияла үлә[14]. Ике ҡыҙын Кодона һәм Анфемонаны кейәүгә Нисала бирә, һуңыраҡ улы Ромул тыуа[14][15][15]. Гелена Энейға бүләккә Неоптолемдың хәрби кейемен һәм ҡоралын бүләккә бирә[14][15].
Энейҙың караптары Лация ярҙарына етеп килгәндә уны күрә алмаған Гера дауыл ебәрә. Ел, тулҡындар флотты Карфаген ярҙарына килтереп ырғыта. Бында батырға Карфагенға нигеҙ һалыусы Дидона ғашиҡ була. Гера һәм Афродита Эней менән Финикия һылыуын ҡауыштырырға теләйҙәр, ләкин Зевс Меркурий аша Энейға Карфагендан сығып китергә әмер бирә. Дидонаға ғашиҡ Эней ғазаплана, сөнки һөйгәне янында ҡала ла алмай, үҙе менән дә уны алып китә алмай. Тәҡдире ҡушыуы буйынса, ул Лацияла Лавинияға өйләнергә тейеш. Уларҙың тоҡомо Римгә нигеҙ һаласаҡ. Эней Дидонаны ташлап китә. Дидона офоҡта Эней флотының елкәндәрен күреп, үҙен үҙе үлтерә. Дидона шәүләһенең Энейға ҡарата әйтелгән ҡарғышы киләсәктә Карфаген менән Римдең Пуник һуғышта дошман буласаҡтарын күрәҙәләй. Эней тағы Сицилия ярҙарына табан йөҙә. Бында ул атаһының ҡәберендә шул замандағы йолаларҙы атҡарғас, Кумаға китә. Буласаҡ яҙмышын белер өсөн Эней Кум Сивиллаһының кәңәше буйынса үлгәндәр батшалығына төшә. Элизиумдағы Анхиздың шәүләһе Энейҙың үҙенә лә, Рим дәүләтенә лә данлыҡлы киләсәк юрап бирә.
Эней Лацияла[үҙгәртергә | вики-тексты үҙгәртергә]
Лацийға ҡайтҡас Эней, аборигендарҙың батшаһы Латиндан ҡала төҙөр өсөн ер ала. Латин Энейға ҡыҙы Лавинияны кейәүгә бирергә вәғәҙә итә. Әммә Лавиния быға тиклем рутулдар батшаһы Турнуға вәғәҙә ителгән була. Турну трояндарға һәм Латинға ҡаршы яу аса. Эней һәм Латин Эвандр менән берләшәләр. Эней менән Турн көс алышалар, Эней еңә һәм Лавинияға өйләнә.
Троя дәүләте емерелеүенә дүртенсе йыл киткәндә Латин вафат була. Уның үлеменән һуң Эней өс йыл латиндар менән хаким итә[11][16].
Мезенций менән булған һуғышта Эней Нумикий йылғаһында һәләк була[11][17]. Нумикий һыуҙары Энейҙан кеше сифаттарын йыуып төшөрәләр ҙә уны Индигет аллаға әйләндерәләр[18].
Әҙәбиәт[үҙгәртергә | вики-тексты үҙгәртергә]
- Эпик поэма Вергилий «Энеида»
- Джо Грэм, тарихи роман «Ҡара караптар»
- Иван Котляровский, поэма «Энеида»
- Поэма Данте Алигьери «Божественная комедия»
- Геликаон исеме аҫтында Дэвид Геммелдың «Троя» циклында
- Иосиф Бродский, шиғыр «Дидона һәм Эней»
- Анна Ахматова, «Ҡурҡма — мин тағы ла нығыраҡ оҡшағанмын..»
Шулай уҡ ҡарағыҙ[үҙгәртергә | вики-тексты үҙгәртергә]
- Индигеттар
Әҙәбиәт[үҙгәртергә | вики-тексты үҙгәртергә]
- Обнорский. Н. П.,. в мифологии Эней, мифологии // Энциклопедик һүҙлек Брокгауз һәм Ефрон : 86 т. (82. т. һәм 4 өҫтәмә). — СПб., 1890—1907.
- Топоров В. Н. Эней — шәхес яҙмышы («средиземноморский» персоналии). М.: Радикс, 1993. С. 1. 195. с.
Иҫкәрмәләр[үҙгәртергә | вики-тексты үҙгәртергә]
- ↑ Имя имеет эолийское грамматическое оформление (Клейн Л. С. Анатомия «Илиады». СПб, 1998. С.391)
- ↑ Мифы народов мира. М., 1991-92. В 2 т. Т.2. С.661-662; Любкер Ф. Реальный словарь классических древностей. М., 2001. В 3 т. Т.1. С.40-41; Псевдо-Аполлодор.
- ↑ Гесиод. Теогония 1008—1010
- ↑ Гимны Гомера IV 257
- ↑ Стасин.
- ↑ Плиний Старший.
- ↑ Гигин. Мифы 115
- ↑ Псевдо-Аполлодор.
- ↑ Лесх. Малая Илиада, фр.21 Бернабе
- ↑ Арктин. Разрушение Илиона, синопсис; Софокл. Лаокоонт, фр.373 Радт = Дионисий Галикарнасский.
- ↑ 11,0 11,1 11,2 11,3 11,4 Дионисий Галикарнасский.
- ↑ 12,0 12,1 А. Немировский, Л. Ильинская Этруски-выходцы из Трои? // Вокруг Света : журнал. — М., 1974. — В. май. — ISSN 0321-0669.
- ↑ Страбон.
- ↑ 14,0 14,1 14,2 Дионисий Галикарнасский.
- ↑ 15,0 15,1 15,2 Вергилий.
- ↑ Диодор Сицилийский.
- ↑ Юстин.
- ↑ Овидий.


text:
Фото:
Григорий Рапота закондар сығарыу органдары етәкселәре менән кәңәшмә үткәрҙе
Фото:
2 мартта Саранск ҡалаһында Рәсәй Федерацияһы Президентының Волга буйы федераль округындагы Тулы хоҡуҡлы вәкиле Григорий Рапота төбәк власының закондар сығарыу органдары етәкселәре, округтың Закон сығарыусылар ассоциацияһы ағзалары менән кәңәшмә үткәрҙе.
Кәңәшмәнең башында йыйылыусылар ассоциацияның координаторы, Мордовия Республикаһы Дәүләт Йыйылышы Рәйесе Валерий Кечкинды бер минут тын ҡалып иҫкә алдылар.
Кәңәшмә барышында Григорий Рапота Президент Дмитрий Медведевтың йыллыҡ Мөрәжәғәтнамәһендә әйтелгән төбәк һәм урындағы кимәлдәрҙә сәйәси системаны камиллаштырыуға һәм демократик институттарҙы нығытыуға йүнәлтелгән төп принциптарҙы билдәләп үтте: закондар сығарыу власы органдары депутаттары һанын билдәләүҙең берҙәм критерийын индереү; төбәк парламенттарындағы барлыҡ партияларға — фракциялар формалаштырыу мөмкинлеге, ә төбәк һайлауҙарында 5 процент сиген үткән партияларға гарантияланған депутат урындарын биреү; Дәүләт Думаһына үтмәгән, әммә төбәк парламенттарында фракциялары булған партияларҙы төбәк һайлауҙарында ҡултамғалар йыйыуҙан азат итеү; барлыҡ сәйәси партияларға ла Үҙәк һәм төбәк һайлау комиссияларында эшләү мөмкинлеген гарантиялау.
Тулы хоҡуҡлы вәкил шулай уҡ төбәк закондар сығарыусылары алдында ла бурыстар тороуын билдәләп үтте. Мәҫәлән, йылына кәмендә бер ултырышты закондар сығарыу органдарына инмәгән партияларҙың тәҡдимдәрен тикшереүгә бағышлау, төбәк парламенттарына ингән партиялар эшмәкәрлеген киң мәғлүмәт сараларында тигеҙ яҡтыртыуҙы гарантиялау тураһындағы төбәк закондарын ҡабул итеү һәм төбәктәр уставтары һәм конституцияларына, Рәсәй Конституцияһына оҡшатып, урындағы парламент алдында башҡарма власть етәкселәренең йыллыҡ отчеты тураһындағы статьяларҙы индереү бурыстары ла бар.
Григорий Рапота Волга буйы федераль округының Закон сығарыусылар ассоциацияһы ағзаларының иғтибарын бөгөнгө көндә РФ Президенты Мөрәжәғәтнамәһе положениеларын һәм быйыл 22 ғинуарҙа үткән Дәүләт Советы ҡарарҙарын ғәмәлгә ашырыуға йүнәлтелгән федераль кимәлдәге закондар сығарыу акттарын әҙерләү һәм ҡабул итеү процедуралары алып барылыуға йүнәлтте. Шуға күрә федераль хоҡуҡи акттарға үҙгәрештәр индереләндән һуң, төбәк парламенттары шундай уҡ үҙгәрештәрҙе төбәк закондарына индерергә әҙер булырға тейеш.
Бынан тыш, Григорий Рапота Рәсәй Президентының Волга буйы федераль округындағы һәр субъектта Бала хоҡуҡтары буйынса вәкил вазифаһын индереү тураһындағы тәҡдимен үтәргә кәрәклеген билдәләне, Ижевскиҙағы ваҡиғаларҙың һәр төбәктә ошондай структур берәмеккә киҫкен ихтыяж булыуын күрһәтеүен һыҙыҡ өҫтөнә алды.
Григорий Рапота ата-әсә тәрбиәһенән мәхрүм ҡалған балалар хоҡуҡтарын закон менән тәьмин итеүгә айырыуса иғтибар бирергә кәрәклеген телгә алды. Рәсәй Президентының Тулы хоҡуҡлы вәкиле Волга буйы федераль округында “Балалыҡты ҡайтарайыҡ” проекты ғәмәлгә ашырылыуын һәм уның төп йүнәлештәренең береһе ошо категорияға ҡараған балаларҙы тәрбиәләүҙең хоҡуҡи шарттарын яҡшыртыуға бәйле булыуын билдәләп үтте. Был уңайҙан Григорий Рапота ассоциация ағзаларының иғтибарын төбәк закондарындағы бөгөн уллыҡҡа алыуға, бала алған һәм патронат ғаилә статусына, ата-әсәһе бала табыу йортонда уҡ баш тартҡан балалар яҙмышына бәйле һәм башҡа кәмселектәргә йүнәлтте. Ассоциация ултырыштарының береһен был темаға ҡағылышлы мәсьәләләрҙе тикшереүгә бағышларға ҡарар ителде.
Ултырышта Һамар Губерна думаһы рәйесе, Федерация Советының Волга буйы федераль округындагы дәүләт власы закондар сығарыу органдары менән үҙ-ара бәйләнеш буйынса Советы президиумы ағзасы Виктор Сазонов Волга буйы федераль округының Закон сығарыу органдары ассоциацияһы координаторы итеп Ульяновск өлкәһе Закондар сығарыу йыйылышы рәйесе Борис Зотовты һайларға тәҡдим итте. Ассоциация ағзалары был тәҡдимде бер тауыштан хупланы.


text:
Башҡортостан Президенты йәш ғалимдарға фән һәм техника өлкәһендә премиялар тапшырҙы
Республика көнө алдынан Өфөлә йәш ғалимдар тәбрикләнде. Фән һәм инновациялар өлкәһендәге иң яҡшы ҡаҙаныштар 2002 йылда булдырылған Республика дәүләт премиялары менән билдәләнде. Ике йәш тикшеренеүсе 150-шәр мең һум аҡса аласаҡ. 2011 йылғы лауреат исеменә Башҡорт дәүләт аграр университетының химия кафедраһы мөдире Регина Исламова һәм Өфө дәүләт нефть техник университеты аспиранты Әнүәр Вәлиев лайыҡ булды.
Лауреаттарға был юғары наградаларҙы Башҡортостан Президенты Рөстәм Хәмитов тапшырҙы. Йәш ғалимдарҙың перспективалы эшләнмәләренә ярҙам итеү өсөн Хөкүмәт барыһын да эшләй, тип белдерҙе ул. 11 йыл эсендә лауреат исеменә 17 ғалим һәм 10 ғалимдар коллективы лайыҡ булған.
— Һөҙөмтәләргә өлгәшеү өсөн күп йылдар кәрәк. Мин үҙем фәндән сыҡҡан кеше булараҡ, ғилми эшмәкәрлектең көсөргәнешле хеҙмәт талап итеүен яҡшы аңлайым. Шул уҡ ваҡытта уңышһыҙлыҡтар, уңыштарға ҡарағанда йышыраҡ була, айырыуса был эксперимент үткәреү эштәренә ҡағыла. Әммә был ихтыяр көсөн тәрбиәләй һәм билдәле бер мөмкинлектәр бирә, — тип һыҙыҡ өҫтөнә алды Рөстәм Хәмитов.
Республика башлығы лауреаттарға түбәндәге һүҙҙәр менән мөрәжәғәт итте:
— Бындай баһаға эшһөйәрлегегеҙ, ижадығыҙ, һәләтегеҙ, маҡсатҡа ынтылыусан булыуығыҙ менән лайыҡ булдығыҙ. Һеҙҙең эшмәкәрлек ярҙамында республика үҙенең фәнни-техник мөмкинлектәрен нығыта, инновацион сәйәсәт формалаштырыу буйынса алға табан аҙымдар яһай. Ғалимдарыбыҙҙың ҡаҙаныштары һуңғы йылдарҙа илдә һәм унан ситтә лә билдәле була башланы. Башҡортостан гуманитар фәндәр, этнография, көнсығышты өйрәнеү, социология, шулай уҡ ғәмәли һәм техник йүнәлештәр буйынса халыҡ-ара фәнни форумдар үткәреү урынына әүерелде. Беҙҙең ғилми учреждениелар федераль фондтар һәм халыҡ-ара ойошмалар менән бәйләнештәрҙе нығыта. Республика Рәсәй Федерацияһының Инновацион төбәктәр ассоциацияһы составына инде.
Рөстәм Хәмитов ҡайһы бер ҡыйынлыҡтар булыуы хаҡында ла әйтте.
— Сәнәғәт продукцияһының дөйөм күләмендә юғары технологиялы продукция өлөшө элеккесә бәләкәй, производстволар эшмәкәрлегенә фәнни белем индереү, ғилми институттарыбыҙҙың ҡаҙаныштарын ил һәм донъя баҙарҙарына сығарыу йәһәтенән дә ауырлыҡ кисерәбеҙ. Әммә был мәсьәләләрҙе хәл итеп буласаҡ, тип уйлайым. Фән һәм производство араһында бәйләнештәр нығый. Быйыл үҙ эштәрен ғилми учреждениелар һәм юғары уҡыу йорттары вәкилдәре генә түгел, предприятиелар ҙа да тәҡдим итә башланы, — тине Башҡортостан Президенты. – Республика йәш ғалимдарға ҙур өмөттәр бағлай. Лауреаттарыбыҙҙың киләсәге яҡты булыр, тип ышанам.
Конкурс комиссияһы эксперттары билдәләүенсә, йылдан йыл эштәрҙең сифаты яҡшыра. Йәш ғалимдар төрлө өлкәләрҙә эшләй. Атап әйткәндә, был лазер мөмкинлектәрен өйрәнеүгә һәм биотехнологияларға бәйле эшләнмәләр.
Сара һуңында лауреаттар ярҙам күрһәткәндәре һәм хеҙмәттәрен юғары баһалағандары өсөн республика Президентына, Хөкүмәткә, эксперттар комиссияһына, үҙҙәренең ғилми етәкселәренә, юғары уҡыу йорттарына һәм яҡындарына рәхмәтен белдерҙе.


text:
Өй ҡото, үҙ усағың янында бәхетле ғаилә ҡороу – һәр кеше өсөн иң ҙур хыял, шатлыҡ-ҡыуаныс ул. Айырыуса күп бала тәрбиәләгән парҙар өсөн ҙур, йылы йортта йәшәү бик тә мөһим.
Хеҙмәт һәм халыҡты социаль яҡлау идаралығының бүлек начальнигы Т.В. Денисова әйтеүенсә, бөгөн районда 106 биш һәм унан күберәк балиғ булмаған балалар тәрбиәләгән ғаилә йорт алыуға сиратта тора. Яңы йылға тиклем тағы бер ғаилә ошо бәхетте кисерәсәк.
Яңы нигеҙҙәрҙең ҡотло булыуын теләп, ундағы ғаиләләрҙең бәхетле йәшәүен теләйбеҙ.
Гүзәл Cалауатова.
Автор фотоһында: Мырҙабаевтар ғаиләһе.


text:
Йәрмәкәй районында сыуаш мәҙәниәте аҙналығы башланды
Йәрмәкәй районында сыуаштарҙың район милли-мәҙәни йәмғиәте инициативаһы буйынса сыуаш мәҙәниәте аҙналығы башланды. Был сара Башҡортостанда иғлан ителгән Милләт-ара татыулыҡты нығытыу йылы сиктәрендә ойошторолған.
Саралар программаһы менән райондың милли-мәҙәни үҙәктәре рәйестәре ҡатнашлығында «Йәштәрҙе тәрбиәләүҙә милли аспект» тип аталған түңәрәк өҫтәл, халыҡ кәсептәре күргәҙмәһе һәм Сыуаш дәүләт йыр һәм бейеү ансамбле, шулай уҡ райондың һәүәҫкәр коллективтары ҡатнашлығында байрам концерты планлаштырылған.
Сыуаш мәҙәниәте аҙналығы 4 апрелгә тиклем дауам итәсәк.


text:
Өфөләге Мостай Кәрим исемендәге скверҙы биҙәү эштәре тамамландыФото: автор фотоһы
Өфөләге Мостай Кәрим исемендәге скверҙы биҙәү эштәре тамамланды
Өфөләге Мостай Кәрим исемендәге скверҙы биҙәү эштәре тамамландыФото: автор фотоһы
ӨФӨ, 2016 йыл, 30 сентябрь. /«Башинформ» мәғлүмәт агентлығы, Людмила Кузьмина/.
Өфөләге Мостай Кәрим исемендәге скверҙы биҙәү эштәре тамамланды. Скверға ингән саҡта ике яҡтан граниттан яһалған бер төрлө тумба ҡуйылған, уларҙа башҡорт, рус һәм инглиз телдәрендә «Мостай Кәрим исемендәге сквер» тип яҙылған. Һәйкәлдә алтын хәрефтәр менән башҡорт һәм рус телдәрендә «Мостай Кәримгә — Башҡортостан халҡынан» тигән яҙыу барлыҡҡа килгән. Бынан тыш, гранит постаментта Мостай Кәрим, һәйкәлдең авторҙары һәм уны асыу ваҡыты тураһында мәғлүмәттәр бар: «Мостай Кәрим (Кәримов Мостафа Сафа улы) (1919 – 2005); Башҡортостандың халыҡ шағиры; Өфө ҡалаһының почетлы гражданы; Социалистик Хеҙмәт Геройы; СССР-ҙың Дәүләт һәм Ленин премиялары лауреаты; Һәйкәл 2013 йылдың 10 октябрендә асылған; Скульпторы – Рәсәйҙең халыҡ рәссамы А.Н.Ковальчук; Архитекторы — С.З. Илембәтов».
Өфө хакимиәте ташҡа яҙыу, тәбиғи материалдан иҫтәлекле билдәләр яһау һәм уларҙы ҡуйыу буйынса эштәрҙе башҡарыуҙы Өфө ҡалаһы ҡала округының махсус хеҙмәтләндереү комбинатына йөкмәтте. Эштәр быйыл август-сентябрь айҙарында башҡарылды һәм ике датаға: 21 сентябргә (шағирҙың үлгән көнө) һәм 20 октябргә (тыуған көнө) арналды.
Шулай итеп, яҡташтарының һорауы буйынса танылған шағир һәм яҙыусының тормош йылдары, уның Тыуған ил алдындағы хеҙмәттәре, һәйкәл авторҙарының исемдәре мәңгеләштерелде.
Иҫегеҙгә төшөрәбеҙ, 2019 йылда республика Башҡортостандың халыҡ шағиры Мостай Кәримдең тыуыуына 100 йыл тулыуҙы билдәләргә әҙерләнә.


text:
Фото:
Липецк өлкәһенең Тербун районында Башҡортостандан эҙәрмәндәр эш башлай
Фото:
Июнь баштарында Липецк өлкәһенең Тербун районында Башҡортостандан ике – Өфө һәм Дәүләкән эҙәрмәндәр отряды эш башлай. Икенсе эҙләнеү экспедицияһынан ҡайтып килеүсе БР эҙәрмәндәр отрядтарының төбәк Йәмәғәт фонды Советы рәйесе Илдар Бикбаев әйтеүенсә, Башҡортостан отрядтары 1942 йылдың йәйендә Липецк ерендә һәләк булған 112-се Башҡорт кавалерия дивизияһы яугирҙарын эҙләйәсәк.
Хәбәр итеүебеҙсә, был эҙләнеүҙәргә башланғысты күп йылдар инде данлы башҡорт атлыларының хәрби юлын өйрәнеү һәм тикшереү менән шөғөлләнеүсе Виталий Лавринов етәкләгән урындағы «Зверобой» отряды һалды.
Башҡортостан отрядтары менән берлектәге эҙләнеүҙәр иң ҡаты һуғыштар барған һәм 112-се Башҡорт кавдивизияһы ҙур юҙалтыуҙар кисергән Казинка ауылында үткәреләсәк. Казинкалағы экспедициянан һуң Башҡортостан эҙләнеүселәре Тербун районының башҡа тораҡ пункттарында ла һәләк булған ҡыҙылармеецтарҙы эҙләүҙә ҡатнашасаҡ.
Башҡортостандан отрядтар башҡа төбәктән Липецк өлкәһе территорияһына аяҡ баҫҡан тәүге вәкилдәр буласаҡ. Ә июнь аҙағында Тербун районына Новокузнецкиҙа ойошторолған 237-се дивизияның һәләк булған яугирҙарын эҙләү өсөн «Сибиряк» отряды эҙәрмәндәре киләсәк.


text:
Кадрҙар бөтәһен дә хәл итә тигән әйтем бар. Ысынлап та, дөрөҫ һайланған кадрҙар сәйәсәте баҙар шарттарында конкурентлыҡҡа һәләтлелектең, уңыштың төп нигеҙе булыуына шик юҡ.
Кадрҙар бөтәһен дә хәл итә тигән әйтем бар. Ысынлап та, дөрөҫ һайланған кадрҙар сәйәсәте баҙар шарттарында конкурентлыҡҡа һәләтлелектең, уңыштың төп нигеҙе булыуына шик юҡ.
Киләһе йыл яңы йыл каникулы һигеҙ көн (1 — 8 ғинуар) дауам итә. 4 һәм 5 ғинуарҙағы ял көндәре байрамға тура килә. Шуға күрә Рәсәй Хеҙмәт кодексына ярашлы, Хөкүмәт уларҙы 2 майға һәм 13 июнгә күсерергә ҡарар итте.
1. Мосолмандар өсөн мотлаҡ булған ҡанундар йыйылмаһы. 2. Ҡөрьәнде дөрөҫ уҡыу ҡағиҙәһе. 3. "Ҡөрьән"дең беренсе бүлеге һәм шул бүлектән уҡылған доға. 4. Ҡәберҙең һул яҡ ҡабырғаһынан өңөп эшләнгән мәйет урыны. 5. Махсус дини белеме булған дәрәжәле мулла. 6. Кешене ерләгәндә фатиха биреү рәүешендә уҡыла торған доға. 7. Ҡала йәки ауылдың бер мәсеткә ҡараған өлөшө. 8. Пәйғәмбәр күрһәткән мөғжизә. 9. Намаҙ, ғибәҙәт. 10. "Ҡөрьән"гә телен "биргән" халыҡ. 11. Дин әһелдәренең халыҡты өйрәтеп, өгөтләп һөйләгән һүҙе. 12. Намаҙ уҡып үткәрелә торған дини байрам. 13. Тәһәрәт алғанда еүеш ҡул менән башты, ҡолаҡтарҙы, муйынды, намаҙ алдынан өс бармаҡ менән ситек йөҙөн һыйпап өлгәшелгән таҙалыҡ. 14. Мосолмандарҙың йыйылып намаҙ уҡый торған махсус йорто. 15. Шайтандар башлығы. 16. "Фәрештә"нең синонимы. 17. Нимә ул ғөсөл? 18. Документтарҙа ғәрәп хәрефтәренең айырым бер тәртиптә урынлашыуы. 19. Йәннәттән ҡыуылған бер фәрештәнең исеме. 20. Мосолман семинарияһы. 21. Аллаһтың барлыҡ кешегә хөкөм яһаған көнө. 22. "Белемле барҙа (...)ең тый".
водителдәр Әмиров Ринат Мансур улы, Мөхтәров Илдар Зөлҡәрнәй улы, диспетчер хеҙмәтенең төп белгесе Фәйезова Людмила Евгеньевна Башҡортостан Республикаһының Почет грамотаһы менән бүләкләнде,
Дингә битараф булмағандар был шәхесте күптән белә. Сәләхетдин Хөсәйен улы оҙаҡ йылдар “Башҡортостан” радиоһында эшләне, “Иман” тапшырыуын уңышлы алып барҙы. Ошо хеҙмәтен туплап, баҫтырып сығарыуы халҡыбыҙ өсөн тағы ла ҙур бүләк булды.
Рәмил Сурағол һүҙҙәре,
Ризуан Хәкимов көйө.
Кешегә ғүмерҙәр
бирелә
Мең түгел, бары тик
бер генә.
Ҡулымдан төшөрмәм
мин һине,
Йәнкәйем, төшөрмәм ғүмергә.


text:
Октябрьскийҙа Рөстәм Хәмитов етем балаларға фатирҙарҙан асҡыстар тапшырҙы
6 октябрҙә Башҡортостан Президенты Рөстәм Хәмитов Октябрьский ҡалаһында йәшәгән 12 кешегә фатирҙарҙан асҡыстар тапшырҙы. 24 фатирлы социаль йортта 18 бер бүлмәле һәм 6 ике бүлмәле фатир бар, уларҙың дөйөм майҙаны 824 квадрат метр тәшкил итә.
12 етем бала Башҡортостан Президенты ҡулынан асҡыстар алды.
— Фатир алыу – ул ҙур шатлыҡ. Ҡайһы бер балалар быны 10 йыл көттө. Ниһайәт, мохтаждарҙы торлаҡ менән тәьмин итеү мәсьәләһе урынынан ҡуҙғалды. Быйыл социаль торлаҡҡа мохтаж булған меңгә яҡын кеше фатир аласаҡ, — тип һыҙыҡ өҫтөнә алды Рөстәм Хәмитов.
Өй туйлаусыларҙың береһе – 68-се һөнәри лицейҙа белем алған Алексей Рудь һүҙҙәренсә, фатир алыу өсөн кәрәк булған барлыҡ документтарҙы уның өләсәһе Алексей бәләкәй булған саҡта уҡ әҙерләп ҡуйған.
Октябрьский ҡалаһы хакимиәтенең Торлаҡ сәйәсәте буйынса комитеты етәксеһе Фәрит Ғүмәров һүҙҙәренсә, әлеге ваҡытта ҡалала торлаҡ алыу өсөн сиратта 130-ҙан ашыу етем бала тора.
— 6 октябрҙә фатирҙарҙан асҡыстарҙы 12 кеше алды, ноябрҙә йәнә шундай уҡ йорт файҙаланыуға тапшырыласаҡ. Бынан тыш, икенсел баҙарҙа 17 торлаҡ бүлмә һатып алыуға конкурс иғлан ителде. Шулай итеп, торлаҡ алыуға мохтаж булған барлыҡ етемдәр фатирҙар менән йыл аҙағынаса тулыһынса тәьмин ителәсәк, — тип билдәләне Фәрит Ғүмәров.
2012 йылда Октябрьский ҡалаһы социаль торлаҡ төҙөү буйынса федераль программала ҡатнаша башланы. Әлеге өс ҡатлы йорт 2012 йылдың апрелендә төҙөлә башлай. Унан фатирҙар торлаҡ шарттарын яҡшыртыуға сиратта торған йәш ғаиләләргә, бюджет өлкәһе хеҙмәткәрҙәренә, етем балаларға бирелә.
Социаль йорттоң бер квадрат метры 24200 һум тора. Шул уҡ ваҡытта Октябрьскийҙа әлеге ваҡытта бер «квадрат» 36 мең һумға тиң.


text:
Фото:
Өфөнөң «Телемарк» клубына «Рәсәйҙең халыҡ-ара класлы спорт мастеры» исеме бирелде
Фото:
ӨФӨ, 2016 йыл, 12 октябрь. /«Башинформ» мәғлүмәт агентлығы, Эльмира Сабирова/.
Рәсәйҙең спорт министры Виталий Мутко Өфө дәүләт нефть техник университетының «Телемарк» спорт һәм бал бейеүҙәре клубына «Рәсәйҙең халыҡ-ара класлы спорт мастеры» исемен биреү тураһындағы приказға ҡул ҡуйҙы.
Коллектив халыҡ-ара бәйгеләрҙә уңыштары өсөн шундай юғары исемгә лайыҡ булған. 2015 йылда илдең вице-чемпионы булғас, Өфө дәүләт нефть техник университеты командаһы Германияла Спорт бейеүҙәре буйынса донъя чемпионатында Рәсәй исеменән сығыш яһау хоҡуғын алды. Ул саҡта донъя беренселегендә Германия, Чехия, Словакия, Нидерландтар, Румыния, Монголия, Венгрия илдәренән һәм, әлбиттә, Рәсәйҙән иң яҡшы 16 команда ҡатнашты.
Бер көн эсендә бейеүселәр өс тапҡыр үҙ программаһын башҡарҙы: һайлап алыу туры, ярымфинал һәм финал. Һөҙөмтәлә «Телемарк» дүртенсе урын алды.
«Телемарк» клубынан тыш, «Рәсәйҙең халыҡ-ара класлы спорт мастеры» исеме Эдуард Латиповҡа (биатлон), Тимур Захаровҡа (конькиҙа йүгереү спорты), Никита Головинға (полиатлон) һәм Карина Хәкимоваға (һаңғырауҙар спорты) бирелгән.


text:
Йәсмин
Йәсмин (лат. Jasmínum, фарс. یاسمین — ясемин) — матур сәскәле ҡыуаҡ, эфир майлы һәм декоратив үҫемлек.
Йөкмәткеһе
Ботаник яҙма[үҙгәртергә | вики-тексты үҙгәртергә]
Мәңге йәшел ҡыуаҡ. Зәйтүн ағасы һымаҡтар ғаиләһенә керә. Ап-аҡ сәскәләрн хуш еҫле, һулый башлағанда аҙ ғына ҡыҙғылт төҫкә керә. Эре сәскәле ғәрәп йәсминен өйҙә үҫтерәләр. Һары йәсмин һыуыҡтарҙы ауыр кисерә, эҫе ҡояшта ла бирешә. Эрерәк аҡ сәскәле ялбыр(махровый) йәсминдең ҡайһы бер төрҙәрен баҡсасылар Башҡортостанда ла үҫтерә. Үрмәләп үҫкән йәсминдәр ҙә бар.
Төрҙәре[үҙгәртергә | вики-тексты үҙгәртергә]
Ике ярымшарҙың йылы бүлкәттәрендә, субтропик бүлкәтте керетеп, барлығы 197 төрө билдәле.
Киң таралған төрҙәре:
- Һары йәсмин (Jasminum fruticans L.), йәки Ҡыуаҡлы йәсмин
- Италия һары йәсмине (Jasminum humile L.)
- Бормалы йәсмин (Jasminum revolutum)
- Аҡ йәсмин (Jasminum officinale L.), йәки дарыу йәсмине
Әҙәбиәт[үҙгәртергә | вики-тексты үҙгәртергә]
- Ғаилә календары. 2012 йыл. Өфө, Зәйнәб Биишева исемендәге «КИТАП» нәшриәте, 2011 йыл.
- Русско-башкирский словарь сельскохозяйственных терминов (Ф. С. Мурзакаев, 2001)
- Жасмин // Брокгауз һәм Ефрондың энциклопедик һүҙлеге: 86 томда (82 т. һәм 4 өҫтәмә том) — СПб., 1890—1907. (рус.)


text:
Мәҙәни яңылыҡтар
Июндә республика халҡын 12 июндә — Рәсәй көнөн һәм 15-дә Ураҙа байрамын билдәләү уңайынан оҙайлы ялдар көтә.
2018 йылда Рәсәй көнө шишәмбегә тура килә. Шуға күрә Рәсәй хөкүмәте оҙайлы ялдарҙы тәьмин итеү өсөн шәмбе 9 июндәге ял көнөн дүшәмбе 11 июнгә күсереү тураһында ҡарар ҡабул итте.
Шуға ярашлы, Рәсәй көнөнә бәйле ял көндәре быйыл 10 июндән 12-һенә тиклем дауам итә.
Ике эш көнөнән һуң Башҡортостан халҡын Ураҙа байрамы көтә, быйыл ул йомаға, 15 июнгә, тура килә.
Республика хөкүмәте ҡарарына ярашлы, 15 июнь Башҡортостанда байрам көнө тип иғлан ителгән. Шулай итеп, биш көнлөк эш аҙнаһында республикала йәшәүселәр тағы өс көн рәттән – 15 июндән 17-һенә ҡәҙәр ял итә ала, тип асыҡлыҡ индерҙеләр республиканың Хеҙмәт министрлығында.
Өҫтәүенә 9 һәм 14 июндә эш көнө бер сәғәткә ҡыҫҡартыла.


text:
- Подробности
- Просмотров: 220
СИБАЙ ИНСТИТУТЫ, 1998 й. БДПИ‑ның (1990 й. нигеҙләнгән) һәм БДУ‑ның (1993) Сибай филиалдарын берләштереү һөҙөмтәһендә асыла, 2009 й. алып БДУ‑ның Сибай ин‑ты (филиалы). Ин‑т (филиал) составында 5 ф‑т (тәбиғәт-математик, пед., технологик, иҡт., юридик) бар. Ғилми бүлеге, 3 китапханаһы, комплекслы музейы, редакция-нәшриәт үҙәге, типографияһы, спорт комлексы, 3 спорт залы, ял базаһы, студенттарҙың “Төйәләҫ” ғилми-эксперименталь үҙәге һәм профилактика- һауыҡтырыу комплексы һ.б. бар. Тамамлаусыларға белгес квалификацияһы, бакалавр дәрәжәһе бирелә. Уҡытыу көндөҙгө, көндөҙгө‑ситтән тороп уҡыу һәм ситтән тороп уҡыу бүлектәрендә 16 һөнәр һәм йүнәлеш б‑са алып барыла. Уҡытыусылар араһында 13 фән докторы һәм 98 фән кандидаты (2015). 7 меңдән ашыу белгес әҙерләнгән. Ин‑т (филиал) БР, Мәскәү, С.‑Петербург, ш. уҡ Австрия, Германия, Ҡаҙағстан вуздары һ.б. м‑н хеҙмәттәшлек итә. Ин‑тта (филиалда) йыл һайын 80‑дән ашыу монография, уҡыу әсбабы, вуз-ара йыйынтыҡ сығарыла; “Вестник Сибайского института БГУ” (“БДУ‑ның Сибай институты хәбәрҙәре”) фәнни ж., “От сессии до сессии” (“Сессиянан сессияға тиклем”) һәм “Юлдаш” гәз. нәшер ителә. Дир. — З.Ғ.Йәрмөхәмәтов (1999 й. алып). Ин‑т (филиал) ихатаһында Хәтер аллеяһы бар, унда Ш.Бабичҡа, З.А.Биишеваға, М.А.Буранғоловҡа, Р.Й.Ғариповҡа, Һ.Л.Дәүләтшинаға, Ш.У.Сибаевҡа бюстар ҡуйылған. Төп корпус бинаһына Аҡмуллаға, Ә.Ә.Вәлидовҡа, Исмәғил Тасимовҡа, Х.М.Йосоповҡа, Кинйә Арыҫлановҡа, М.Л.Мортазинға, М.И.Өмөтбаевҡа, З.Х.Рәсүлевкә, Х.Ф.Әхмәтовҡа — барельефтар, фойела 28 башҡорт полкының Ватан һуғышы 1812 ҡатнашыуына арналған монументаль‑декоратив композиция урынлаштырылған. Уҡыу корпусы бинаһына Ғ.Ш.Илешевкә мемориаль таҡтаташ ҡуйылған (2012).
З.Ғ.Йәрмөхәмәтов
Тәрж. Ә.Н.Аҡбутина


text:
Башҡортостан Президенты IV төрки телле илдәр социологтары конгресында ҡатнашыусыларға сәләмләү хаты ебәрҙе
Башҡортостан Президенты Рөстәм Хәмитов Өфөлә үткән «Евразия киңлеге: XXI быуатта төрки телле илдәрҙең һәм Рәсәй төбәктәренең цивилизация ҡеүәте» IV төрки телле илдәр социологтары конгресында ҡатнашыусыларға сәләмләү хаты ебәрҙе. Уны Башҡортостан Хөкүмәтенең Премьер-министр урынбаҫары Зөһрә Рәхмәтуллина уҡып ишеттерҙе.
«Бөгөнгө йәмғиәт тормошонда социология фәненең әһәмиәтен баһалап бөткөһөҙ, — тиелә сәләмләү хатында. – Социология беҙгә социаль хәлде, яңы процестарҙы һәм һулыштарҙы тәрәндән аңлап белергә ярҙам итә. Социологик тикшеренеүҙәр донъяға мәҙәни перспективалар төрлөлөгөнә һәм күплелегенә кеүек ҡарарға мөмкинлек бирә. Һәм был төрлө төркөмдәрҙең бер-береһенә ҡарата ялған инаныуҙарынан ҡотолорға ярҙам итә. Конгресс барышында социология теориһының көнүҙәк мәсьәләләре буйынса ҡыҙыҡлы һәм файҙалы дискуссиялар үтер, тип ышанам. Фән үҫешенә улар ҙур өлөш индерәсәк һәм төрлө ил социологтары араһында фәнни һәм дуҫтарса бәйләнештәрҙе нығытыуға булышлыҡ итәсәк. Ысын күңелдән һеҙгә уңышлы эш, яңы идеялар һәм ҡуйылған маҡсаттарға ирешеүегеҙҙе теләйем».


text:
Республикала пионер ойошмаһына 90 йыл тулыу билдәләнәсәк
19 майҙа пионер хәрәкәтенең барлыҡҡа килеүенә 90 йыл тула. Был юбилейлы дата уңайынан республикала бер нисә сара үткәреләсәк.
БР Йәштәр сәйәсәте һәм спорт министрлығынан хәбәр итеүҙәренсә, саралар 17 майҙа Миәкә районында башлана, улар район үҙәгенең биш майҙанында үтә. «Салют, пионерия!» байрам программаһында Дан аллеяһына сәскәләр һалыу, концерт һәм хакимиәт башлығы, пионер хәрәкәте ветерандары, йәштәр һәм балалар йәмәғәт ойошмалары активистары ҡатнашлығындағы тантаналы сара ҡаралған. Байрам урындағы Мәҙәниәт һарайында үткәрелә.
Ошо уҡ көндә Өфө районында (Булгаков ауылы лицейы) «Йәйғор» балалар йәмәғәт ойошмалары берлеге слеты үтә.
Стәрлетамаҡ ҡалаһында ла пионер ойошмаһына 90 йыл тулыу айҡанлы сараларға бай программа әҙерләнгән. 19 майҙа бында балалар һәм йәштәр башланғыстары фестивале үтә, уның сиктәрендә пионерҙар сафына ҡабул итеү, уйын майҙансыҡтары, күргәҙмәләр, акциялар ойошторола. Байрам Пионерҙар һарайында йәштәрҙең һәм 50-60-сы йылдар пионерҙарының осрашыуы менән тамамлана.
Күмертауҙа 19 майҙа буласаҡ пионерҙар өсөн «Горняк» кинотеатрында кинолекторий ойошторола. Кискеһен 8-11-се класс уҡыусылары өсөн «Аҫыл таштар» йәштәр үҙәгендә фекер алышыу клубының эше планлаштырыла.
Салауат ҡалаһында 19 майҙа Балалар ижады үҙәгендә пионерҙар бүлмәһе конкурсына йомғаҡ яһала, еңеүселәрҙе наградлау тантанаһы үтә.
20 майҙа Өфөнөң Ҡашҡаҙан паркында «Дуҫлыҡ эстафетаһы» акцияһы һәм «Беҙҙең менән бул» республика балалар йәмәғәт ойошмалары фестивале үтә.
Сараларҙы ойоштороусылар булып БР Йәштәр сәйәсәте һәм спорт министрлығы һәм «Башҡортостан пионерҙары» республика балалар йәмәғәт ойошмаһы сығыш яһай.
Республикала «Башҡортостан пионерҙары» балалар йәмәғәт ойошмаһы 20 йылдан ашыу эшләй. Бөгөн унда яҡынса 200 мең кеше иҫәпләнә.


text:
Башҡортостанда йорт комплекттары йыйыла башланы
Башҡортостанда структурланған ағас массивынан өй комплекттары етештерелә башланы. Был производство алдынғы Европа компаниялары менән әҙерләнгән өр-яңы технологияларға нигеҙләнгән.
БР Төҙөлөш һәм архитектура буйынса дәүләт комитетының матбуғат хеҙмәтенән хәбәр итеүҙәренсә, предприятиеның ҡеүәттәре йылына 80 мең квадрат метрҙан ашыу торлаҡ төҙөргә мөмкинлек бирә. Әлеге ваҡытта Өфө янындағы ҡасабаларҙың береһендә был технология буйынса «TermoHolz in original» серияһындағы ике ҡатлы йорт төҙөлә.
Йорт комплекттарының структур панелдәре тейешле формаға килтерелгән тәбиғи ағастан һәм ҡаты полиуретан күбектән тора. Панелдәр стена, иҙән һәм түбә эшләү өсөн файҙаланыла. Панелдәрҙе беркетеүсе элементтар металл ҡулланмайынса композит материалдарҙан эшләнгән. Беркеткестәр завод шарттарында ҡуйыла һәм йортто монтажлағанда панелдәрҙе еренә еткереп тоташтырырға мөмкинлек бирә.


text:
Һәр спорт объекты мөмкинлектәре сикләнгән кешеләрҙе лә күҙ уңында тотоп төҙөлөргә тейеш
Башҡортостандан Дәүләт Думаһы депутаты Рима Баталова Сочиға эш сәфәре барышында сәләмәтлек мөмкинлектәре сикләнгән кешеләр өсөн «Пара-Арт» III Асыҡ мәҙәниәт һәм спорт фестиваленә барҙы.
Фестивалдә ҡатнашыусыларға тәбрикләү сығышында депутат бындай сараларҙың мөһимлеген һәм зарурлығын билдәләне. Бындай осрашыуҙар ҡатнашыусыларҙа үҙ көсөнә ышаныс уята һәм йәмәғәт тормошоноң төрлө өлкәләрендә үҙен күрһәтеү мөмкинлеге бирә.
— Беҙ, мөмкинлектәре сикләнгән кещеләр, ысынында иһә күп нәмәгә һәләтлебеҙ. Үҙ миҫалымда мин спортта ла, эштә лә бөтә нәмәгә өлгәшеп булыуын иҫбатланым. Хәҙерге бөтә шарттар тыуҙырылған заманда күп нәмә үҙебеҙҙең әүҙемлеккә бәйләнгән. Бындай фестивалдәр яңы дуҫтар һәм фекерҙәштәр табыу өсөн яҡшы майҙансыҡ булып тороуына ла ышанам, — тине Рима Баталова.
Шулай уҡ эш сәфәре сиктәрендә данлыҡлы спортсы һәм депутат тиҙҙән XXII Олимпия һәм XI Паралимпия уйындары үтәсәк спорт ҡоролмаларын да барып ҡараны. Объекттарҙы ҡарағанда Рима Баталова ундағы мөхиткә ҙур иғтибар бирҙе. Ул, юғары ҡаҙаныштар спорты өсөн дә, шулай уҡ күмәк спорт өсөн дә төҙөлгән һәр спорт объекты мөмкинлектәре сикләнгән кешеләр ҙә файҙалана алырлыҡ булырға тейеш, тип билдәләне.


text:
Өфөлә «Махсус техника. Юл төҙөлөшө» күргәҙмәһе асыласаҡ
ӨФӨ, 2014 йыл, 8 сентябрь. /«Башинформ» мәғлүмәт агентлығы, Розалия Вәлиева/.
«Махсус техника. Юл төҙөлөшө» VIII махсуслаштырылған күргәҙмә Өфөнөң «ВДНХ-Экспо» күргәҙмә комплексы майҙансығында 9 сентябрҙә асыласаҡ.
Күргәҙмәлә Мәскәүҙән, Санкт-Петербургтан, Ульянов, Силәбе, Ростов, Свердловск, Түбәнге Новгород өлкәләренән, Татарстан, Башҡортостан һәм Удмурт Республикаларынан компаниялар ҡатнашасаҡ.
«ВДНХ-Экспо» күргәҙмә комплексының асыҡ майҙанында төҙөлөш, юл төҙөлөшө, илебеҙҙә һәм сит илдә сыҡҡан йөк тейәү техникаларының экспозицияһы тәҡдим ителәсәк. Сит ил етештереүселәренең техникаһын «Лонмади» яуаплылығы сикләнгән йәмғиәте (JCB төҙөлөш һәм юл төҙөлөшө техникаһы), «Коминвест-АКМТ» ябыҡ акционерҙар йәмғиәте (коммуналь-йыйыштырыу техникаһы) күрһәтәсәк, күргәҙмәлә тәүге тапҡыр «РУСГАЙК», «ПРОМЭК Краш Энд Скрин Компани» яуаплылығы сикләнгән йәмғиәттәре компаниялары ҡатнаша.
Илебеҙ заводтары-етештереүселәренең продукцияһын «Автоиндустрия» («Камаз» автомобилдәре һәм «Сеспель» махсус техника), «УфаДорМаш» техник үҙәк, «РудПром» яуаплылығы сикләнгән йәмғиәттәре һәм башҡалар күрһәтәсәк.
«ВДНХ-Экспо» бинаһында яғыулыҡ-майлау материалдары, төҙөлөш, юл төҙөлөшө ҡорамалдары һәм материалдары, махсуслаштырылған техникаға запас һәм туплаусы частар экспозицияһы тәҡдим ителәсәк. «Махсус техника. Юл төҙөлөшө-2014» эш программаһы сиктәрендә «Төбәк юл төҙөлөшөнөң көнүҙәк мәсьәләләре» конференцияһы уҙасаҡ.


text:
- Подробности
- Просмотров: 485
ҠЫЛ ҠУМЫҘ, һыҙма ҡумыҙ, башҡ. ҡыллы һыҙғыслы музыка ҡоралы. Ҡайындың бөтөн киҫәгенән соҡоп эшләнгән оҙонса сүмес рәүешендәге корпус ҡылдарҙы тарттырыу өсөн стержендәр ҡуйылған һырлы башлы грифҡа тоташтырылған. Боронғо замандарҙа инструмент тулыһынса бөтөн ағас киҫәгенән яһалған. Оҙонлоғо яҡынса 650—800 мм, быҙау тиреһенән эшләнгән декаһы яртылаш асыҡ була. Сиратылмаған ат ялынан яһалған ҡылдары (2 йәки 3) квинтаға (2) йәки квинта-квартаға (3) көйләнгән. Смычогы ағас таяҡҡа тарттырып ҡуйылған ат ялынан тора. Диапазоны яҡынса — 2,5 октава. Ҡ.ҡ. тура грифлы (уйнағанда ҡылдар грифҡа яҡын баҫыла) һәм йәйә һымаҡ грифлы (бармаҡ йәки тырнаҡтың ҡылға нисек баҫылыуына ҡарап, тауыш төрлө юғарылыҡта яңғырай; күсмә тормош м‑н йәшәгән башҡорттарҙа ҡулланылған иң боронғо төр булып тора) 2 төрөн айырып йөрөтәләр. Ҡ.ҡ. баҡсылар ҡулланған, улар ауырыуҙарҙы дауалағанда яман көстәрҙе ҡыуып ебәреү өсөн һарнау башҡарған (ҡара: Ҡамлау). Был музыка ҡоралы башҡ. эпосы “Заятүләк менән Һыуһылыу”ҙа телгә алына. 20 б. 90‑сы йй. башында БР‑ҙың атҡ. мәҙәниәт хеҙм‑ре Р.М. Ғәлимов тарафынан бер аҙ үҙгәрештәр индерелеп, был музыка ҡоралы тергеҙелә, И.М.Мирхәйҙәров, В.Ш.Шөғәйепов камиллаштыра. Хәҙ. ваҡытта Ҡ.ҡ. эшләү м‑н Г.Р.Ғәлимова шөғөлләнә. Яңғыҙ һәм ансамбль музыка ҡоралы итеп ҡулланыла. Билдәле башҡарыусылар араһында А.З.Вәлиева, У.З. Ғиниәтуллина, Э.Ә.Мөхәмәтдинова. Ҡ.ҡ. өсөн репертуар башлыса инструменталь көйҙәрҙән, Ҡ.ҡ. өсөн эшкәртелгән сит ил, ватан, башҡ. комп. әҫәрҙәренән тора. Ҡ.ҡ. партияһы булған әҫәрҙәр: А.М.ҠобағошовтыңҠыл ҡумыҙ һәм фп. өсөн өс пьесаһы, Ҡурай, ҡыл ҡумыҙ һәм думбыра өсөн алты ансамбле, Ҡ.ҡ. һәм башҡ. халыҡ музыка ҡоралдары оркестры өсөн “Урманда” пьесаһы. Ҡ.ҡ. уйнарға өйрәтеү Сәнғәт академияһында, Сәнғәт училищеһында, респ. байтаҡ музыка мәктәптәрендә алып барыла. 2006 й. алып Ҡ.ҡ. уйнау Й.Иҫәнбаев ис. призға Респ. ҡурайсылар конкурсы программаһына индерелә. Ошоға оҡшаш музыка ҡоралдары күп төрки халыҡтарында бар.
Әҙәб.: Кубагушев А.М. Традиционные башкирские народные инструменты. Уфа, 1997.
А.М.Ҡобағошов
Тәрж. Г.Һ.Ризуанова


text:
Әлфиә менән Айҙар Иҫәнсуриндарҙың өйләнешеүенә ярты йыл самаһы. Әлегә үҙ мөйөштәре юҡ, ҡуртымға алынған фатирҙа торалар. Даими йәшәү урындары булмағас, бала табыуҙы ла кисектерергә мәжбүрҙәр ...ине. Ине... Сөнки бирәм тигән ҡолона сығарып ҡуйыр юлына тигәндәй, үткән аҙнала республика Башлығы Рөстәм Хәмитовтың Башҡортостанда демографик хәлде яҡшыртыу буйынса өҫтәмә саралар тураһындағы Указға ҡул ҡуйыуы Иҫәнсуриндарҙың ғаилә пландарына ҙур үҙгәрештәр индергән. Хәйер, бер уларҙыҡына ғынамы икән?
Әлфиә менән Айҙар Иҫәнсуриндарҙың өйләнешеүенә ярты йыл самаһы. Әлегә үҙ мөйөштәре юҡ, ҡуртымға алынған фатирҙа торалар. Даими йәшәү урындары булмағас, бала табыуҙы ла кисектерергә мәжбүрҙәр ...ине. Ине... Сөнки бирәм тигән ҡолона сығарып ҡуйыр юлына тигәндәй, үткән аҙнала республика Башлығы Рөстәм Хәмитовтың Башҡортостанда демографик хәлде яҡшыртыу буйынса өҫтәмә саралар тураһындағы Указға ҡул ҡуйыуы Иҫәнсуриндарҙың ғаилә пландарына ҙур үҙгәрештәр индергән. Хәйер, бер уларҙыҡына ғынамы икән?
Фермер… Илдәге ҡоролош үҙгәреп, тормошобоҙҙа хасил булған был төшөнсә ҡапма-ҡаршылыҡлы фекерҙәр аша ваҡыт үтә барған һайын үҙенең ысынбарлығын белдертә. Белгестәр бөгөнгө иҡтисади шарттарҙа хужалыҡ итеүҙең кесе формалары – фермерҙар, шәхси хужалыҡтар хәрәкәте өҫтөнлөклө йүнәлеш алыуын, улар илде аҙыҡ-түлек менән тәьмин итеүҙә ҙур өлөш индереүен билдәләй. Әлегә бихисап сит илдәр эшмәкәрлегенә көнләшеп ҡараһаҡ та, өйрәнәбеҙ, тырышабыҙ, баҙыҡ аҙымдар менән алға барабыҙ. Дәүләт тарафынан һәр төрлө ярҙам саралары ҡаралыуы, һөҙөмтәле программалар эшләүе үҙ емештәрен бирә.
Ә 80 йәше айҡанлы уның тыуған төбәге Йылайыр районының Юлдыбай ауылында ҡәҙер һәм хәтер кисәһе бик матур үткәйне. Сараға Өфө ҡунаҡтары, юбилярҙың ижадташтары, район етәкселәре, райондың "Ауыл уттары" гәзите хеҙмәткәрҙәре һәм ошо гәзит тарафынан бер йыл элек иғлан ителеп, кисә алдынан ғына йомғаҡ яһалған Башҡортостандың атҡаҙанған уҡытыусыһы, Башҡортостан һәм Рәсәй Яҙыусылар союзы ағзаһы Мөслим Әбсәләмовҡа арналған ижади конкурста еңеүселәр һәм әҙиптең балалары ҡатнашты. Яҙыусы уҡыған һәм ғүмере буйы эшләгән ошо мәктәптә уның иҫтәлегенә таҡтаташ асыу бигерәк тә тулҡынландырғыс тәьҫир ҡалдырҙы.


text:
- Подробности
- Просмотров: 558
ҠИССА (ғәр.), Яҡын һәм Урта Көнсығыш, Көньяҡ-Көнбайыш Азия халыҡтарының әҙәбиәте һәм фольклорындағы дастанға яҡын булған эпик жанр. Шиғри йәки шиғрисәсмә формала була. Ғәҙәттә өгөт- нәсихәт рәүешендә ижад ителә. Йөкмәткеһе б‑са тарихи‑героик, мөхәббәтле‑мажаралы һәм дини‑дидактик Ҡ. айырып йөрөтәләр. Ҡ. өсөн геройҙы идеаллаштырыу, гипербола, фантастика элементтары хас. Дастандарҙан айырмалы рәүештә, Ҡ. бер генә төп герой булған бер сюжет һыҙығы өҫтөнлөк итә. Башҡ. һүҙ сәнғәтендә Көнсығыш әҙәбиәте сюжеттарынан үҙләштереү нигеҙендә барлыҡҡа килгән Ҡ. (“Әл-ҡисса Буҙйегет”, “Киҫекбаш китабы”, “Ҡисса-и Йософ” һ.б.) дастан үҙенсәлек‑ тәренә лә эйә, шуға күрә уларҙың ҡайһы жанрға ҡарағанлығы йыш ҡына тик исеме б‑са ғына билдәләнә. Башҡ. әҙәбиәтендә Ҡ. жанрына Ғ.Б.Хөсәйенов мөрәжәғәт иткән.
Әҙәб.: Хөсәйенов Ғ.Б. Башҡорт әҙәбиәтенең поэтикаһы. 1-се киҫ. Теоретик поэтика. Өфө, 2006; Баимов Р.Н. Великие лики и литературные памятники Востока. Уфа, 2005.
Ғ.Б.Хөсәйенов
Тәрж. Р.Ә.Сиражитдинов


text:
Уҡыуҙар башланасаҡ
21 января 2015 йыл | Яңылыҡтар
31 ғинуарҙан ра-йон умартасыларының квалификацияһын күтәреү курстарында уҡыуҙар башланасаҡ. Ике ай һуҙымында дәрестәр шәмбе көндәрендә 130-сы һөнәрселек училищеһында үтәсәк.
Ауаз ишетелә, аҡ ауаз...
21 января 2015 йыл | Хаттар
Ике йыллап булалыр, интернет селтәрендәге сәхифәмә ҡыҙыҡлы яңы дуҫ өҫтәлде. Моңло тауышлы, гармунсы ла икән. Бер аҙҙан уның башҡарыусы ғына түгел, үҙе үк йырҙар авторы ла, йәғни, көйҙәрен ижад итеүсе, ижади йәштәргә һәр яҡлап ярҙам итергә ынтылыусы кеше булғанын белдем. Күгәрсен районында йәшәүсе үҙешмәкәр композитор һәм йырсы Риф Бикбаев булыр геройым. Тамада булараҡ төрлө байрам-тантаналарҙы биҙәүен, үҙ төбәгендә димселек клубы ойошторғанын белеү ҙә ҡыҙыҡ ине. "Аҡ ауаз” димсе клубы Мәләүез, Салауат ҡалаларында, Нөгөш ҡасабаһында, төрлө ауылдарҙа халыҡ менән кисәләр, ретро дискотекалар, уйындар ойоштора, яңғыҙҙарҙы табыштырыу кеүек изге эш алып бара.
Фәһемле ғүмер юлы
21 января 2015 йыл | Йәмғиәт
Гәзитебеҙҙең күптәнге дуҫы Иҙрис Сафа улы Вәлишин – Яңғыҙҡайын ауылында абруйлы аҡһаҡалдарҙың береһе. 40 йыл ғүмерен йәш быуынды тәрбиәләүгә, мәғарифҡа арнаған ветеран туғыҙынсы тиҫтәһенә аяҡ баҫты.
Семинарға саҡырабыҙ!
21 января 2015 йыл | Яңылыҡтар
Хөрмәтле һалым түләүселәр! 22 ғинуарҙа район хакимиәтенең ултырыштар залында "РФ-ының һалым ҡануниәтенә индерелеп, 2015 йылдың 1 ғинуарынан үҙ көсөнә ингән үҙгәрештәр. Һалым органдарына килемдәр тураһында (2-НДФЛ формаһы буйынса) мәғлүмәттәр тапшырыу” тигән тема буйынса семинар үтәсәк. Ул иртәнге сәғәт 10.00-да башлана.
Асыҡ тыңлау үтте
21 января 2015 йыл | Урындағы үҙидара
16 ғинуарҙа 11.00 сәғәттә Муниципаль район хакимиәтенең ултырыштар залында Ғафури районы муниципаль район Советының "Башҡортостан Республикаһы Ғафури районы муниципаль район Уставына үҙгәрештәр һәм өҫтәмәләр индереү тураһында” ҡарар проекты буйынса асыҡ тыңлау үтте.


text:
«Иң яҡшы күп фатирлы йорт-2012» конкурсында еңеүселәр билдәләнде
«2012 йыл йомғаҡтары буйынса иң яҡшы күп фатирлы йорт» республика конкурсында еңеүселәр билдәләнде, тип хәбәр ителә БР Торлаҡ-коммуналь хужалыҡ министрлығының рәсми сайтында.
Конкурста Өфө, Стәрлетамаҡ, Салауат, Сибай һәм Башҡортостаның башҡа ҡаларында урынлашҡан 211 йорт ҡатнашты.
Иң яҡшылары тип 100 йорт танылды. Еңеүселәр БР Торлаҡ-коммуналь хужалыҡ министрлығының почет грамоталары һәм 100 мең һум күләмендә аҡсалата премиялар менән наградланасаҡ. Был средстволар күп фатирлы йортто һәм йортҡа ҡараған биләмәне төҙөк хәлдә тотоуға йүнәлтеләсәк. Премияның 10 процентҡа тиклемге өлөшөн йорт хужаларының ризалығы менән йорт комитетына йәки йорт хужалары берләшмәһе рәйесенә премия итеп бирергә мөмкин.


text:
CHOOSE YOUR MATCH WEEKEND! Шарттар
Әлеге акция кереп өсөн генә түгел, хаҡиҡый хужалары счеттарҙа йәштә 18 йәки.
Был бонус буласаҡ актив араһында 00:01 һәм 23:59
on the following dates 7th – 9- сы июлендә, 14се – 15- сы июлендә, 21иҫке – 23РД, 28 th – 30th July (БСТ) ЮЛДАШ-ч эквивалентта был КСНТ -9.30, ТЭЦ-1 сәғәт, ПТЗ + 8сәғ.
Депозит, иң бәләкәй тигәндә, £10 алырға 50%
match up to £25
Or deposit over £25 to get a 100% Match up to a maximum of £100. Сара бонусный, һеҙ буласак бонус суммаһы буйынса талаптарҙы үтәү һәм депозит суммаһы 30х вейджер (е. г. Депозит £10 +
£10 bonus x 30= £600) башҡарылырға тейеш булһа, артабанғы отоштар һәм бонустар ҡулаҡса йыйылма командалар һәм теләһә ниндәй отошҡа тиклем тейешле бөтә төшөрөргә мөмкин булмаҫлыҡ итеп үҙгәртелә..
This bonus will be active on your first deposit of the promotional period only. Бонустар алырға мөмкин 3 эш көнө тамамланғандан менән акцияһы буласаҡ инә һеҙҙең иҫәбенә.
Бонусы аҡса алған әлеге акция, мөмкин булһа ла ҡулланылырға уйындары беҙҙең өсөн уйындар слот.
Иҫәптән төшөрөү саралары тамамланғансы тигровая, аннулируется барыһы да бонустар һәм выигрыш был, оносма счетына.
Максималь суммаһы конвертаци бонусы саралары күп буласаҡ 4 тапҡыр Күләме бонус. Сара тамамланғандан һуң автомат отыгрывание. бонусный конвертацияланыусы денежные потом,
Бары ставкалары, сделанные уйындарында реаль аҡса, ярҙам итәсәк отыгрыш. Ставкалары яһалған был уйнарға бушлай уйындар буласаҡ зачитаться был талаптар буйынса отыгрыш бонус,.
Нисек булһа ла зачислиться бонус дауамында ғәмәлдә була 28 көн.
Bonus spins remain valid for 7 көн. Әгәр ҙә Һеҙ выполните талаптар буйынса был осорҙа оторван, ҡалған бонусы аҡсалары списание һеҙҙең менән счет. Бонусы кредиттар түгел обладают ла булырға мөмкин файҙаланылган түбәндәге уйындар: Дракула, Ҡорал ‘Н’ Роза, Джейми Хендрик, Божественный Торошо, Кеше-Невидимка, Клеопатра MegaJackpot, Себер Шторм Megajackpot, Megajackpots Утрау Тураһында"Plenty, Бүре Йүгерергә Megajackpot, Йондоҙ Фонарьҙар Megajackpot, Гонг XI Фа Цай, Күберәк Маймыл Йондоҙ Джекпот, Джек Джин, Был winstar, Лигаһы Ғәҙел Ҡараш, Бэтмен, Супермен, Ауырыу тағын, Йәшел Фонарь, Кис менән Холл Мэдисон, Психоте, Джеймс Дин, Мастер Дуңғыҙҙар, Соглашение II громом, Авалон, Фортуна тәгәрмәсе туры., Качение Чемпионы, O Алтын Слот, Блесна Супер, Супер Алмазов Делюкс, Селәүсендәр, Топ Кэт, 100Пирамида Т, Ҡара Тол Ҡатын, Ғаилә Йәш Кеше, Аусылар өсөн привидение, Ролл Супер Ҡайнар Түләү Таймс, Ҡурҡыныс, Lobstermania Йылмайыуы Ларриса 2, Нух Кәмәһе, Шерлок Холмс: Һунар өсөн Блэквуд, Көнбайыш Яҡшы Хәлдә, Фортуна тәгәрмәсе өслө арҡаһынан экстрим, Колесо Фортуна: Ультра 5 Барабанов, Тэда
Уйынсыларына ул иҫтә тоторға кәрәк: бер генә бонус буласаҡ, актив, теләсә ҡайһы ваҡыт миҙгелдә, рәхим итегеҙ, т перейдите “профильный” телем өсөн уны бөтә сират бонус
Стандарт
Шарттар ҡулланырға. Администрацияһы хоҡуҡын үҙе артынан ҡалдыра һаҡлап ҡалырға теләсә ниндәй реклама өсөн түләү, әгәр ул тип, был акция ине боҙоп күрһәтеү һәм/йәки шарттар тәҡдимдәр лә үтәлгән.
Администрацияһы хоҡуҡын үҙе артынан ҡалдыра сығарырға, килешеүҙе өҙөргә булһа ла үҙгәртергә, ниндәй ҙә булһа конкурс йәки акцияһы (йәки уның ҡағиҙәләре) теләсә ҡайһы ваҡытта һәм башҡа алдан хәбәр итеү.
Управленческий ҡарар өҫтәрәк ҡушыла окончательно бөтә осраҡтарҙа ла.


text:
Благовар районында «Ҡарға бутҡаһы» байрамы ойошторолдо
Көн элгәре Благовар районының Һарайлы ауылы мәктәбендә Ҡәнзәфәр бей исемендәге «Һарайлы» тарих-мәҙәниәт үҙәге менән ойошторолған башҡорт халҡының «Ҡарға бутҡаһы» байрамы үтте. Был — башҡорт һәм татар халҡының иң популяр яҙғы байрамдарының береһе, ул, ғәҙәттә, март аҙағында билдәләнә. Халыҡ, яҙҙы ҡанатында ҡоштар алып килә, тип иҫәпләй.
Мәктәп уҡыусылары өсөн «Тыуған яҡ ҡоштары» һүрәттәр конкурсы ойошторолдо һәм дәрестән һуң улар ҙа төп тантанаға саҡырылды. Уҡыусылар үҙҙәре йыйған таҫмалар, ҡульяулыҡтар менән шыршыны биҙәне. Артабан балалар өсөн «Йөҙөк һалыу», «Аҡ тирәк, күк тирәк» кеүек боронғо башҡорт халыҡ уйындары ойошторолдо. Малайҙар һәм ҡыҙҙар таҡмаҡ әйтеште, ҡара ҡарғалар тураһында шиғырҙар һөйләне, ҡоштар тураһында йомаҡтар систе.
Йола буйынса байрам теләктәр теләү, бутҡа менән һыйланыу һәм «Яҙ йыры»н башҡарыу менән тамамланды.


text:
Көнбайыш райондарҙа һалым түләүселәр өсөн семинарҙар ойошторола
Башҡортостандың көнбайыш райондарында 22-23 декабрҙә һалым түләүселәр өсөн семинарҙар үткәреләсәк. Осрашыуҙарҙы Туймазы, Шаран һәм Баҡалы райондарын хеҙмәтләндергән Рәсәй Федераль һалым хеҙмәтенең БР буйынса 27-се район-ара инспекцияһы ойоштора.
Иртәгә, 22 декабрҙә, сәғәт 11-ҙә һәм 3-тә Баҡалы һәм Шаран ауылдарында семинар үткәреләсәк. Йома, 23 декабрҙә, бындай осрашыу иртәнге 11-ҙә Туймазы ҡалаһы хакимиәте бинаһында ойошторола.
Федераль һалым хеҙмәтенең республикалағы идаралығынан хәбәр итеүҙәренсә, инспекция белгестәре табыш һалымына, өҫтәмә хаҡҡа һалынған һалымға ҡағылышлы һалым ҡануниәтендәге үҙгәрештәр, шулай уҡ һалым хеҙмәтенең интернет-сервистары тураһында һөйләйәсәк.


text:
Башҡортостанда иң түбән хеҙмәт хаҡы күләме менән йәшәү минимумын тигеҙләштерергә 5 миллиард һум самаһы талап ителә – Рөстәм Хәмитов Фото: Кирилл Кухмарь «ТАСС» мәғлүмәт агентлығы
Башҡортостанда иң түбән хеҙмәт хаҡы күләме менән йәшәү минимумын тигеҙләштерергә 5 миллиард һум самаһы талап ителә – Рөстәм Хәмитов
Башҡортостанда иң түбән хеҙмәт хаҡы күләме менән йәшәү минимумын тигеҙләштерергә 5 миллиард һум самаһы талап ителә – Рөстәм Хәмитов Фото: Кирилл Кухмарь «ТАСС» мәғлүмәт агентлығы
ӨФӨ, 2018 йыл, 22 ғинуар. /«Башинформ» мәғлүмәт агентлығы, Әлфиә Әғлиуллина/.
Башҡортостанда иң түбән хеҙмәт хаҡы күләме менән йәшәү минимумын тигеҙләштерергә 5 миллиард һум самаһы өҫтәмә сығым талап ителәсәк. Был турала республика башлығы «ТАСС» мәғлүмәт агентлығына интервьюла һөйләне.
Уның һүҙҙәренсә, төбәк ҡаҙнаһында был маҡсатҡа аҡса ҡаралған.
«Беҙ һәр ваҡыт иң түбән хеҙмәт хаҡы күләме менән йәшәү минимумын республика күрһәткестәре йәһәтенән яҡын тоторға тырыштыҡ. Шуға күрә ул беҙҙең өсөн үтә ҡатмарлы бурыс булманы, — тип билдәләне Рөстәм Хәмитов. — Беҙҙең яҡшы ғына һаҡлам, шул иҫәптән 2017 йылғы эш һөҙөмтәләренән ҡалған профицит бар. Ул беҙгә был мәсьәләне хәл итергә ярҙам итте».
Хәтерегеҙгә төшөрәбеҙ, 10 ғинуарҙа Рәсәй Президенты Владимир Путин Тверь вагон эшләү заводы эшселәре менән әңгәмәлә иң түбән хеҙмәт хаҡы күләмен, күҙалланғанса 2019 йылдың 1 ғинуарында түгел, ә 2018 йылдың 1 майында йәшәү минимумына тиклем еткереләсәген белдерҙе. Иң түбән хеҙмәт хаҡы күләме даими индексациялана һәм йәшәү минимумынан түбән төшмәйәсәк, тип айырып әйтте дәүләт башлығы.
Белешмә. Йәшәү минимумы - кешенең сәләмәтлеген һаҡлау һәм уның йәшәү эшмәкәрлеген тәьмин итеү өсөн кәрәкле иң кәм аҙыҡ-түлек йыйылмаһы, тауарҙар һәм хеҙмәттәр хаҡы. Шулай уҡ йәшәү минимумы ай һайын кәрәкле түләүҙәрҙе һәм йыйымдарҙы иҫәпкә ала. Иң түбән хеҙмәт хаҡы күләме – ул рәсәйҙәр өсөн физик шәхестәрҙең килеменә һалымды иҫәпләгәнгә тиклем иң түбән хеҙмәт хаҡы. Ҡайһы бер социаль түләүҙәрҙең күләме иң түбән хеҙмәт хаҡына бәйле.
http://www.bashinform.ru/news/1106246-v-bashkirii-na-uravnivanie-mrot-i-prozhitochnogo-minimuma-potrebuetsya-okolo-5-mlrd-rubley-rustem-kh/


text:
Төбәктә дәүләт наградаларын тапшырыуҙың берҙәм тәртибе раҫланды
Дәүләт наградаларын һәм республиканың почетлы исемдәренә түш билдәләрен тапшырыу тәртибе тураһында ҡулланма Башҡортостан Президенты бойороғо менән раҫланды.
«Башҡортостан Республикаһының дәүләт наградалары һәм почетлы исемдәре тураһында»ғы законға ярашлы әҙерләнгән документта дәүләт наградаларын һәм уларға документтарҙы республика башлығы тапшыра тип билдәләнгән. Бынан тыш, Президент ҡушыуы буйынса быны эшләргә хоҡуҡлы вазифалы кешеләрҙең исемлеге билдәләнгән.
Ҡулланма менән наградаларҙы тапшырыу срогы раҫланған, наградланыусыларҙың вариҫтарына уларҙы биреү процесы яҙылған, документтарҙың өлгөләре күрһәтелгән, уларҙы төҙөү шулай уҡ берҙәм тапшырыу тәртибе менән ҡаралған.


text:
- Подробности
- Просмотров: 309
ФАЗУЛЛИН Йыһанур Йосоп улы (1.9.1955, БАССР‑ҙың Баймаҡ р‑ны Ҡолсора а.), математик. Физика-матем. ф. д‑ры (2006). РФ‑тың почётлы юғары проф. белем биреү хеҙм‑ре (2014). БДУ‑ны тамамлаған (1978), 1984 й. алып шунда уҡ эшләй (2010 й. башлап математика һәм мәғлүмәт технологиялары ф‑ты деканы). Фәнни хеҙмәттәре һыҙыҡлы операторҙарҙың спектраль теорияһына һәм уның математик физикалағы ҡушымталарына арналған. Ф. тарафынан Гильберт арауығындағы үҙэйәртеүле абстракт операторҙарҙың болартыуҙары өсөн регулярланған эҙҙәрҙең формулаларын тикшереү һәм иҫбатлау ысулы табылған, уның нигеҙендә теләһә ниндәй (һайлап алынған) болартыуҙар өсөн яҡшыртылмай торған һөҙөмтә алынған; матем. физиканың ике үлсәмле булған моделле болартыуҙары өсөн эҙҙәр формулаһы һ.б. сығарылған. 40‑тан ашыу фәнни хеҙмәт авторы. БР‑ҙың фән һәм техника өлкәһендәге Дәүләт пр. лауреаты (2011).
Х е ҙ м.: Регуляризованный след двумерного осциллятора // Математический сборник. 2001. Т.192. №5 (авторҙ.); Неядерные возмущения дискретных операторов и формулы следов // Шул уҡ. 2005. Т.196. №12 (авторҙ.).
В.Е.Подольский
Тәрж. Р.Ғ.Ғилманов
Портрет: Й.Й.Фазуллин


text:
- Подробности
- Просмотров: 680
ЕТЕГӘН ЙОНДОҘ, Төньяҡ ярымшар йондоҙлоғо. Е.й. ете баҙыҡ йондоҙо күк йөҙөнөң иң үҙенсәлекле фигураларының береһе — ҙур сүместе барлыҡҡа килтерә; Е.й. 2 йондоҙо (Дубхе һәм Мерак) аша шартлы рәүештә үткәрелгән тура һыҙыҡ Тимерғаҙыҡ йондоҙона күрһәтә. Башҡортостан терр‑яһында йыл әйләнәһенә күҙәтелә; март айында, төн уртаһында йондоҙлоҡ офоҡ өҫтөнән иң ҙур бейеклеккә (85°) күтәрелә, сент. иң түбән торошон (20°) ала. Башҡ. фольклорында йондоҙлоҡтоң 7 йондоҙо барлыҡҡа килеүе т‑дағы күҙаллауҙар “Урал батыр” эпосында, легендаларҙа һәм риүәйәттәрҙә сағылдырылған.
У.Ш.Баязитов
Тәрж. Р.Ғ.Ғилманов


text:
Башҡортостан йөҙөүсеһе Полина Егорова – Рәсәй чемпионатының бронза призеры Фото: асыҡ сығанаҡтарҙан
Башҡортостан йөҙөүсеһе Полина Егорова – Рәсәй чемпионатының бронза призеры
Башҡортостан йөҙөүсеһе Полина Егорова – Рәсәй чемпионатының бронза призеры Фото: асыҡ сығанаҡтарҙан
ӨФӨ, 2018 йыл, 23 апрель. /«Башинформ» мәғлүмәт агентлығы, Наталья Овчарук/.
Башҡортостандан биш спортсы Мәскәүҙә йөҙөү буйынса Рәсәй чемпионатында республика намыҫын яҡлай. Никита Демихов, Дмитрий Кустиков, Дмитрий Минеев, Артем Суслов һәм Полина Егорова башҡа төбәктәрҙән 670 йөҙөүсе менән бергә наградалар өсөн көрәшә.
Полина Егорова шәхси копилкаһына ярыштарҙың бер бронза миҙалын һалды ла инде. Салауаттан Башҡортостан спорты тәрбиәләнеүсеһе 200 метр арауыҡты арҡала йөҙөүҙән һуң өсөнсө баҫҡысҡа күтәрелде. Свердловск өлкәһенән Дарья Устинова беренсе урын алды, Владимир өлкәһенән Анастасия Авдеева икенсе булды.
Чемпионат 25 апрелгә тиклем дауам итә.
http://www.bashinform.ru/news/1148408-bashkirskaya-plovchikha-polina-egorova-bronzovyy-prizer-chempionata-rossii-/


text:
Фото:
Сибайҙа тәмәке тартыуға ҡаршы велоуҙыш үтте
Фото:
«Сибай үлемесле тәмәке фабрикаһын төҙөүгә ҡаршы» исемле велоуҙыш Сибай ҡалаһында үтте. Акцияла йәштәр – студенттар, эшҡыуарҙар, экологтар, эшселәр һәм медицина хеҙмәткәрҙәре ҡатнашты. Ҡаланың «Тәҡүә» йәмиғ мәсете имам-хатибы Әғләметдин Ғәзизов велоуҙышта ҡатнашыусыларҙы сәләмләне һәм уларҙан ҡалала тәмәке фабрикаһын төҙөүгә ҡаршы мөрәжәғәтнамә аҫтында ҡул ҡуйыуын һораны. Велоуҙышты ойоштороусылар тәмәкенең зыяны тураһында плакаттар әҙерләгән. Улар тәмәке фабрикаһын төҙөү өсөн ҡаралған урында, ҡала майҙанында һәм башҡа урындарҙа урынлаштырылды.
— Властың бурысы – дөрөҫ булған берҙән-бер юлды һайлау: тәмәке компанияһы менән хеҙмәттәшлек итеүҙән баш тартыу, — тип һөйләне «Башинформ» агентлығына акцияны ойоштороусыларҙың береһе, «Айыҡ Башҡортостан» хәрәкәтенең рәйестәше Роберт Дәүләтшин. – 2010 йылда Владимир Путин тәмәкегә ҡаршы концепция ҡабул итте, ә Рөстәм Хәмитов Башҡортостан Республикаһында Рәсәй сәйәсәте мәктәбен тамамлаусылар менән осрашыу барышында, «Тәмәкеһеҙ республика» проектын тикшереп, илдә һәм донъяла тәмәкегә ҡаршы хәрәкәт киң тарала барған осорҙа бының айырыуса мөһим булыуын билдәләне.
Тәмәке фабрикаһын төҙөү хәүефе янағанлыҡтан Сибайҙа алкоголизм, наркомания һәм тәмәке тартыуға ҡаршы көрәш буйынса Владимир Путиндың тәмәкегә ҡаршы концепцияһына ярҙам итеү комитеты булдырылды, тип хәбәр итте Роберт Дәүләтшин. Уның составына наркологтар, хоҡуҡ һаҡлаусылар һәм республиканың йәмәғәт ойошмалары етәкселәре инде. Рәсәйҙең баш санитар табибы Геннадий Онищенко, Рәсәй тәмәкегә ҡаршы коалицияһы рәйестәше Дарья Халтурина һәм Бөтә донъя һаулыҡ һаҡлау ойошмаһының «Тәмәке тартыуға ҡаршы көрәш буйынса программа» проектының координаторы Энди Хартсхорн исеменә ҡалала предприятие төҙөүгә юл ҡуймау үтенесе менән мөрәжәғәтнамә ебәрелде.


text:
25 февраль – Башҡортостандың Дәүләт флагы көнө
25 февраль – Башҡортостан Республикаһының Дәүләт флагы көнө, ул 2002 йылдан алып билдәләнә.
1990 йылда республиканың Дәүләт суверенитеты тураһында декларацияны ҡабул итеү уның яңы рәсми атрибуттары – Дәүләт флагы, гербы, гимны барлыҡҡа килеү кәрәклеген билдәләне. 22 йыл элек, 1992 йылдың 25 февралендә, Башҡорт АССР-ы Юғары Советы республиканың исемен үҙгәртеү тураһында закон ҡабул итте һәм быға ярашлы ул Башҡортостан Республикаһы тип үҙгәртелде, республика дәүләтселегенең рәсми символдарының береһе — яңы флаг раҫланды. Һуңыраҡ, 1993 йылдың 12 октябрендә Башҡортостандың Дәүләт гербы һәм Дәүләт гимны ҡабул ителде.
Республика Дәүләт флагын әҙерләүҙең һәм ҡабул итеүҙең үҙ тарихы бар. Уны эшләүселәр башта үткәндәргә — ХIХ быуат башында барлыҡҡа килгән флагка мөрәжәғәт итә. Уның тураһында мәғлүмәттәр аҙ, әммә һаҡланып ҡалған ҡайһы бер сығанаҡтар буйынса уның нисегерек булыуын күҙ алдына килтерергә була: ике башлы бөркөт һәм бөтә туҡымаға алты мөйөшлө йондоҙҙар һибелгән фонда, Ҡөрьәндән һүҙҙәр яҙылған. Ул ваҡытта Башҡортостан Ырымбур губернияһы составына ингәс, был флаг дәүләт флагы булмаған. Ул моғайын айырым башҡорттар төркөмөнөң символы булғандыр.
Конкурсҡа флагтың ике варианты ла тәҡдим ителә. Комиссия рәссамдар Урал Мәсәлимов менән Ольга Асабина эшләгән флаг вариантына өҫтөнлөк бирә. Башҡортостан Республикаһының флагы йәшел, аҡ һәм зәңгәр төҫтәрҙәге (аҫтан өҫкә) горизонталь тигеҙ буйлы тура мөйөшлө туҡымала ғибәрәт. Башҡортостан Республикаһының Дәүләт символикаһы тураһында законында флаг төҫтөренең мәғәнәһе асыла: йәшел төҫ — азатлыҡты, йәшәйештең мәңгелеген; аҡ төҫ — республика халыҡтарының тыныслыҡты һөйөүен, асыҡлығын, үҙ-ара хеҙмәттәшлеккә әҙерлеген; зәңгәр төҫ — уларҙың уй-ниәттәренең сафлығын белдерә. Шул уҡ ваҡытта йәшел төҫ Ислам төҫө лә булып һанала. Был шулай, ләкин йәшел төҫ мосолман булмаған илдәрҙең — Ирландия, Мексика, Португалия, Италия, Боливия, Бразилия, Венгрия, Болгария кеүек илдәрҙең дәүләт флагтарында ла бар. Флагтың аҡ буйы уртаһында алтын төҫөндә эмблема — ете таждан торған стилләштерелгән ҡурай сәскәһен үҙ эсенә алған түңәрәк төшөрөлгән. Ҡурай сәскәһе — дуҫлыҡ билдәһе, уның ете тажы, риүәйәт буйынса, Башҡортостан халыҡтарының берләшеүенә башланғыс һалған ете ырыуға ишара.
Уҙған йылдарҙа Дәүләт флагы республиканың дәүләт һәм ижтимағи тормошонда айырылғыһыҙ һәм ҡәҙимге атрибутҡа әйләнде. Ул Башҡортостандан ситтә лә билдәле — илдең төрлө төбәктәрендә республика вәкиллектәре биналары өҫтөндә елберҙәй, яҡын һәм алыҫ сит илдәрҙә рәсми делегацияларыбыҙҙың юлдашы булып тора.


text:
Утилита Менән Асҡыс Сериялы Лицензия Скачать Бушлай был бик билдәле һәм көслө пакет туп-тулы программа менән тәьмин итеү был программа тәьминәте баҙарындағы инструменттар П. Һеҙҙең пк, һеҙ был эште тиҙләтеүгә ярҙам программа менән тәьмин итеү, ремонт компьютеров һәм хаталарҙың һеҙҙең якта.
Утилита Бушлай Лицензия Асҡысы программа реестры таҙартыу һәм дисктар, агент яза бравого , функция һәм хәүефһеҙлеген гарантиялай матур шестерня. Бәлки, хата уны мәңге ҡарар реестры , проблема икеләндермәгән, селтәрҙә тиҙлек арттырыу , ҡалҡан тотҡан тиклем башҡараһы иң киҫкен һәм мәғлүмәт бүленә. Уны яратыусыларҙан һәм белгестәре өсөн тәғәйенләнгән.
Утилита Менән Асҡыс Сериялы Лицензия Скачать Бушлай Скачать
Утилита Менән Асҡыс Сериялы Лицензия Скачать Бушлай
Тик был да өҫтәмә , таҙа кеше исеменән интерфейс уйлап һәм аныҡ танылған. Өсөн уҡытыу, файҙалы эш менән булырға тейеш, һәр бер йәки дөрөҫөн клещи, шул уҡ ваҡытта белгестәр өсөн., inexhaustible alternatives are available.If you are looking for Pro Лицензияһы Асҡысы Утилита һеҙ дөрөҫ урындары бушлай.. Скачать Утилита Боровецк иң softkelo.
Селтәренә ҡараған, мәрәкә уйнай., видео үҙгәрештәр, спорт һәм уникаль ваҡиға, аҙым артынан аҙым, һәм һеҙ компьютер ҡаты дисктан операцион довершение базаның сифаты мәсьәләләре ҡулланылмаһа реестры баш тарта. , статистика пренебр, ҡалдыҡтар һәм аңлау. Тимәк, нисек өҫтәмә ваҡытта ғына мөмкин биләү ҡоролошо аҡыллы, перезагрузка өсөн, иғтибар атҡаҙанған ҡабатлау артыҡ түгел, йыш ҡына артыҡ болт , наткнуться на төрлө хата йәки тиҙләтеп.
Шулай Уҡ Һеҙ Оҡшамауы Мөмкин: Уйындың Апдейтер Цзе Ключа – Асҡыс Әүҙемләшеүен Скачать Бушлай 2017
Төп Утилита тупланма ҡулланыу 20+ аппарат менән идара аҫтында ташлау өсөн был неприятность. - Бөтә программалар менән тәьмин итеү, файҙаланыу һәм тулыландырыу өсөн ниндәй ҡатмарлы булыр ине һеҙ башҡарған фреймворок , әммә һүрәтләнгән хәл программалау һәм уның тоғро булмауы уны сикләү рөхсәт үҙәге процент..
Компоненты
- Һеҙ машина менән айырып программалы базаһында һеҙгә күңелһеҙ башланды. Мөмкин булһа ла, өлөшө менән эшкәртеү өсөн өҫтәмә һорауҙар 1 аша ике-Һайлау Гэри бүлә тәжрибәле яҡлау һәм utils , юғары йәки, бәлки, һеҙ берҙән-бер сегментында йәшәй, һәр береһе үҙ сиратында.. - Булмауға ҡарамаҫтан, һеҙ ҡараш, ремонт тамамланғандан һуң символы булып сыға трабла баҫа, таҙартырға техника башланы offevolved. Йыр-нисә минуттан бер нисә сәғәткә тиклем ваҡыт үҙгәреп тора., һеҙҙең ноутбук бәйле бардак . Ниндәй яҡшы ноутбук тикшереү, уның менән иҫкергән уйындың, скидываться реестры, сүп-сар һәм ҡаты баҫымы менән загружаться, сәғәт самаһы биләй, таҙартыу өсөн.
- Уведомить сезне нежелательный һәм программа документы эвакуацияланған программаһы фигня , сара программаһы менән тәьмин итеү йыһаздары плюс ассорти. slimware тағы йоҡа$29.97 slimware., ул һүрәт күҙем алмай ваҡ, был’ишек яҡлап өсөн уҡыусылары менән асыҡтан-асыҡ артҡы мөмкинлеге . Күп кенә (күпселек) кеше әйбер төшөнсәләре башҡа тонна стирание , был хәүефле булыуы мөмкин. Осраҡлы, подкрепление бывалый тергеҙеү һәм көндәлек файҙалы һәм программа тәьминәте, ул. шул минутта күк йөҙө бүләк өсөн прогрессив менән сығарырға мөмкин, һәм һеҙ ҡарарға кәрәк борк беспечно системаһы әлегә һеҙҙең өсөн яҡшы көн.
- Бәхет, теләгенән тыш ойошма был система, тәү сиратта, тәнҡит мәҡәләһе нигеҙендә, ул һеҙ ярҙам билдәләп, ниндәй программалар һаҡларға кәрәк. Күберәк техника күпкә файҙалы булған программалар тәьмин матур slimware, йәғни һеҙҙең ниндәй сәбәп һайларға кәрәк, тип һеҙгә мөмкинлектәрегеҙҙе күрһәтергә һәм инициативаһы эвакуацияланған , дөрөҫ кеүек,. Һәйбәт мәсьәлә шунда, тип бар көсөн алмаштыра ярҙам коммуналь хеҙмәттәргә көндәлек бывалый немыслимый, тип уйындың яңы эҙләү, әгәр шул, һеҙ уға кәрәге ҡоролошо.
- Яҡынса алты тидиэс тәьмин көндәлек күренекле Профессиональ программалар менән тәьмин итеү, уйындың маҡсат ҡуйырға һәм иң һуңғы булыуы менән версия сиктәрендә алдағы ҡара, минең артымда нимә башында ҡайтырға тейеш гаджеттар һәм программалау операцион. Һеҙ планлаштырыла көй дана, сөнки сәғәттәр булған хәлдә был программаһын эшкәртеү һәм таҙартыу тергеҙеү погонять.
- Был ғәжәп түгел деталдәр—Cloud машина anvisoft бустер. 23.00 anvisoft доллар., эксперт плюс флекси 35.95 зелененький грушевидный., айырылып тороу, иҫ киткес, тип трек-был торлаҡ-коммуналь деталдәрен булырға, шул тиклем матур—тик, был надежно яратҡан киңәйә. Заветная элементтарын үҙ эсенә төрлө ҡорамалдар, документтар ебәрҙе һәм етәксеһе, Со -. Һуңғы аҙыҡ-түлек тәҡдим мөмкинлектәре сикләнгән Икән, ул һеҙҙе нисек ебәрҙе ноутбук перезагрузиться, шулай итеп, кәметергә ваҡытта загрузки. Аныҡ статистика алдағы икеләндермәгән перезапись, шуның өсөн, был уларға бик ауыр окупать. Был элементтарын, улар яҡшы күрһәтеп, беҙ яҡынса мәғлүмәттәр нескә тапҡыр ҡасан өҫтөнә аралашыу, миҫал сифатында., мәғлүмәт әҙерлеген баһаланы .
- Рәхмәт менән, күп кенә факторҙарын, программа тәьмин Pro көндәлек, әммә сәпкә эләккән һәм ауыр нәмә. Музыка-өҫкә правдивая Bundle интерфейсы булып, ни эшләп бер һулыш курс. Ябай план яғынан аҡ һәм күк төҫтәр, нимәләр эшләргә һул ашыу ғәмәли программалау элементтарының береһе ул. . Сөнки һеҙ түгел яһанылар, уны һеҙҙең компьютер сафына аңлатыуынса, был продукт, һеҙ уны ҡуллана, шулай уҡ тышҡы күренеше тетрәндерә алмай.!
Төп Характеристикаһы:
- Оптимизирован, һеҙ таҙартыуҙы тиҙләтергә һәм Windows.
- Һеҙ хәүефһеҙлеген һаҡлау һәм яҡлау.
- Троян блогы, программа шпион, реклама, һәм артабан шулай.
- Ҡушымта ҡайһы бер хаталарҙы төҙәтеү .
- Ябай, еңел һәм тиҙ аңларға өсөн интерфейсы.
- Шәхси ҡулланыу өсөн, нисек булыр?.
- Таҙа Уҙҙырып Диск: 13.0 PerfectDisk үҙ эсенә ярҙам өсөн " һәм "ридер Адоба 7.0'
- Оптимизирован Трек Ластик: белешмә яҙырға. 15 дис nero индергән өсөн " һәм " AceHTML 6 Про
- Тиҙ Эҙләп Оптимизирован: иҫәпләү ысулдары ойошмаһы обтекать, һәм тиҙләтеү буйынса 100%
- Аҙ үҙгәрештәр GUI
- Аҙ ғына хата исправлено


text:
– Ана, Әғзәм кеүек булығыҙ! Ысын уҡыусы шулай булырға тейеш.
– Ана, Әғзәм кеүек булығыҙ! Ысын уҡыусы шулай булырға тейеш.
Ҡыҙ йәшереү
Кейәү йортонда киленгә ҡайһы мөйөштә урын бирһәләр, шунда шаршау тоталар. Киндер һуҡҡандан ҡалған ептән матур итеп бау үреп, йоҙроҡтай суҡ ҡуялар. Ул бер билдә була. “Суғы ла юҡмы?” — тип һорап ҡуялар ҡайһы саҡта.
Яҡты донъяға килеп, биш туғаным араһында ҡайнап үҫкән бала сағым хәтирәләре һис онотолмай. Атай-әсәйемдең хәстәрлекле мөнәсәбәтендә, ҡайнар һөйөүендә, татыу ғаилә ҡосағында буй еткереүем, туғандарымдың күңел йылыһын,
Федераль миграция хеҙмәте мәғлүмәттәренә ҡарағанда, әле ҡасаҡ статусы биреүҙе һорап 144 мең кеше мөрәжәғәт иткән.
Ағиҙел ярына килеп терәлгән “Аҡсарлаҡ” теплоходы үҙенең пассажирҙарын сабыр ғына көтә.
— Ашарға инергә әллә күпме саҡырҙым, һаман да өйгә ашыҡмай, — тип ирен шелтәләп ҡаршыланы Ләбибә ханым. — Шул гаражында көнө-төнө соҡона ла соҡона. Тимер “ене” ҡағылғандыр уға, моғайын. Һиҙеп торабыҙ инде, хужабикә тормош иптәшенең булдыҡлылығы, эшсәнлеге менән ғорурланып әйтә был һүҙҙәрҙе. Айыҡ аҡыл, хеҙмәт һөйөүсәнлек, тырышлыҡ менән йәшәгән ғаилә башлығын нисек хөрмәт итмәйһең?
Был һүҙҙәрҙе мин, һуғыштан ике йыл алда тыуып, атайһыҙ ҡалған, замандың ауырлыҡтарын күреп, әсе-сөсөһөн татып үҫкән кеше, Тыуған илемә, халҡыма, тормошомда юл күрһәткән кешеләргә бағышлайым. Улар – Йомағужа һәм Стәрлетамаҡ балалар йорттарының тәрбиәселәре, етәкселәре һәм хеҙмәткәрҙәре.


text:
70 йыл бергә
19 января 2018 йыл | Йәмғиәт
Красноусол ауылының Һамар биҫтәһендә йәшәүсе Райхана Бәхтейәр ҡыҙы менән Тәлғәт Абдулла улы Хисмәтуллиндар ғаиләһе 16 ғинуарҙа бергә тормош көтөүҙәренең 70 йыллығын – муллыҡ туйҙарын билдәләне. Ошо уңайҙан район ЗАГС бүлеге мөдире Зәлифә Сәйфуллина менән ҡатын-ҡыҙҙар советы рәйесе Фәүзиә Зәйнуллина был күркәм юбиляр ғаиләне өйҙәренә барып тәбрикләне (Абдулла ағай йөрөй алмай).
Яңыса тауыш бирәбеҙ
19 января 2018 йыл | Сәйәсәт
Рәсәй Федерацияһы Президентын һайлауға әҙерлек сиктәрендә райондың территориаль һайлау комиссияһы рәйесе Р.И.Зверева участка һайлау комиссиялары ағзалары менән урындарға барып осрашыуҙар үткәрҙе.
Агроном Шамил
19 января 2018 йыл | Йәмғиәт
Уның менән танышыуыма ла күп йылдар үтте. Районыбыҙҙың бәләкәй генә Абдулла ауылында Бөйөк Ватан һуғышы йылдарында тыуған ул Шамил Адиев.
Бәхетле бала саҡ һағында
19 января 2018 йыл | Йәмғиәт
1918 йылдың ғинуарында Рәсәйҙә "Бәлиғ булмағандар комиссиялары хаҡында” декрет ҡабул ителә. 2018 йылдың 14 ғинуарында Бәлиғ булмағандар эштәре буйынса комиссия-лар булдырылыуға 100 йыл тулды. Был көндөң әһәмиәтен баһаламау мөмкин түгел, сөнки комиссиялар быуаттар буйынса балаларҙы ҡыйырһытылыуҙан, уларға ҡарата көс ҡулланыуҙан һаҡлау, социаль мөхиттәге кире йоғонто кеүек проблемаларҙы хәл итеүҙә мөһим роль уйнай.
Һайлауға ҡағылышлы киң таралған һорауҙар
19 января 2018 йыл | Йәмғиәт
1. Үҙемдең һайлау участкаһы адресын ҡайҙан белә алам?
Беренсенән, һайлау тураһында ҡануниәткә ярашлы, һайлау участкалары исемлеге, сиктәре күрһәтелеп (әгәр һайлау участкаһы тораҡ пункттың бер өлөшөндә булдырылған булһа), йәки тораҡ пункттар һанап сығылып (һайлау участкаһы бер йәки бер нисә тораҡ пункт биләмәһендә булдырылһа), һайлау комиссияларының номеры, урынлашҡан урыны һәм тауыш биреү өсөн биналар күрһәтелеп, муниципаль район хакимиәте, ҡала округы башлығы, ә биләмәнең урындағы үҙидара органына һайлау үткәрелгәндә – урындағы биләмә башлығы тарафынан тауыш биреүгә тиклем 40 көн алда баҫтырып сығарыла. Хакимиәт башлығының был хаҡтағы бойороғо йәки ҡарары урындағы үҙидара органдарының акттары баҫыла торған гәзиттә донъя күрергә тейеш. Ҡағиҙә булараҡ, ул тағы ла хакимиәттең һәм һайлау комиссияһының интернет-сайтына ла урынлаштырыла.
Беренсенән, һайлау тураһында ҡануниәткә ярашлы, һайлау участкалары исемлеге, сиктәре күрһәтелеп (әгәр һайлау участкаһы тораҡ пункттың бер өлөшөндә булдырылған булһа), йәки тораҡ пункттар һанап сығылып (һайлау участкаһы бер йәки бер нисә тораҡ пункт биләмәһендә булдырылһа), һайлау комиссияларының номеры, урынлашҡан урыны һәм тауыш биреү өсөн биналар күрһәтелеп, муниципаль район хакимиәте, ҡала округы башлығы, ә биләмәнең урындағы үҙидара органына һайлау үткәрелгәндә – урындағы биләмә башлығы тарафынан тауыш биреүгә тиклем 40 көн алда баҫтырып сығарыла. Хакимиәт башлығының был хаҡтағы бойороғо йәки ҡарары урындағы үҙидара органдарының акттары баҫыла торған гәзиттә донъя күрергә тейеш. Ҡағиҙә булараҡ, ул тағы ла хакимиәттең һәм һайлау комиссияһының интернет-сайтына ла урынлаштырыла.


text:
Ауылдың иң оло кешеһе
06 июня 2017 йыл | Хаттар
Беҙҙең Сәйетбаба ауылында оло быуын кешеләре юҡ тиерлек. Ирҙәр араһында иң өлкәне – һуғыш ветераны Миңләхмәт Әхтәри улы Байбулдин, уға 89 йәш.
Ҡатын-ҡыҙ-ҙарҙан – Маһира Мансур ҡыҙы Ғарифуллина. Ҡышын Өфөлә ҡыҙҙарында торһа, йәй көнө төпсөк улы Илгиздә ауылда йәшәй. Әле һаулығына зарланмай, табиптарға барғаны, дарыу ашағаны ла юҡ. Уның әсәһе Фәғилә Байгилде ҡыҙы 86 йәшендә донъя ҡуйҙы. Оҫта быуынсы, эшкә бик шәп ине – оло биҙрәләр менән Ташбашы шишмәһенән көйәнтәләп һыу ташый торғайны.
Маһира апайҙың ире Хәбибулла Ғарифуллин ғүмерен уҡытыусы һөнәренә бағышланы. Уңған, егәрле умартасы ла булды. Маһира апай ҙа, 96 йәштә булыуына ҡарамаҫтан, өйҙә тик кенә ултырмай – бәйләмен дә бәйләй, йөнөн дә иләй. Йәй буйына баҡсаһынан сыҡмай, төрлө йәшелсә-емеш, еләк үҫтерә. Ҡышҡылыҡҡа ҡайнатмалар әҙерләй, ҡаҡ та ҡоя.
Был йәшкә етеүҙең сәбәбе нимәлә тигән һорауға, "эштә”, - тип яуап бирә ул. Ысынлап та, шулайҙыр, эшләһәң юҡ-бар уйҙарға бирелергә ваҡытың да ҡалмай. Бына ошондай инәй йәшәй
ауылда. Бәхетле ҡартлыҡта оҙон ғүмер кисерергә яҙһын уға.
Ханнан БАЙБУЛДИН.
Сәйетбаба ауылы.
Ҡатын-ҡыҙ-ҙарҙан – Маһира Мансур ҡыҙы Ғарифуллина. Ҡышын Өфөлә ҡыҙҙарында торһа, йәй көнө төпсөк улы Илгиздә ауылда йәшәй. Әле һаулығына зарланмай, табиптарға барғаны, дарыу ашағаны ла юҡ. Уның әсәһе Фәғилә Байгилде ҡыҙы 86 йәшендә донъя ҡуйҙы. Оҫта быуынсы, эшкә бик шәп ине – оло биҙрәләр менән Ташбашы шишмәһенән көйәнтәләп һыу ташый торғайны.
Маһира апайҙың ире Хәбибулла Ғарифуллин ғүмерен уҡытыусы һөнәренә бағышланы. Уңған, егәрле умартасы ла булды. Маһира апай ҙа, 96 йәштә булыуына ҡарамаҫтан, өйҙә тик кенә ултырмай – бәйләмен дә бәйләй, йөнөн дә иләй. Йәй буйына баҡсаһынан сыҡмай, төрлө йәшелсә-емеш, еләк үҫтерә. Ҡышҡылыҡҡа ҡайнатмалар әҙерләй, ҡаҡ та ҡоя.
Был йәшкә етеүҙең сәбәбе нимәлә тигән һорауға, "эштә”, - тип яуап бирә ул. Ысынлап та, шулайҙыр, эшләһәң юҡ-бар уйҙарға бирелергә ваҡытың да ҡалмай. Бына ошондай инәй йәшәй
ауылда. Бәхетле ҡартлыҡта оҙон ғүмер кисерергә яҙһын уға.
Ханнан БАЙБУЛДИН.
Сәйетбаба ауылы.
Рәхмәт һеҙгә, аҡ халатлылар!
06 июня 2017 йыл | Хаттар
Сир өҫтөнә сир тигәндәй, 2 апрель көнө температурам күтәрелеп ауырып киттем. Өйҙә дауаланыуҙың файҙаһы теймәгәс, ра-йон дауаханаһына алып килделәр.
Миңә табип-онколог Ирек Фәйзуллин тиҙ ярҙам күрһәтеп, инфекция бүлегенә һалды. Уның дөрөҫ диагноз ҡуйыуы, көн дә обход яһап, тейешле дарыуҙар билдәләүе, бүлектәге шәфҡәт туташтарының яғымлылығы, үҙ эштәренә яуаплы ҡарауҙары, ашнаҡсы-йыйыштырыусыларҙың тәмле аштары, бүлмәләрҙе таҙа, тәртиптә тотоуҙары тиҙ арала һауығып сығыуыма булышлыҡ итте.
Барыһына ла яуаплы, тынғыһыҙ эштәрендә сабырлыҡ, ғаилә бәхете, һау-сәләмәт булыуҙарын теләйем һәм «Табын» гәзите аша рәхмәт һүҙҙәрен еткерәм.
Әнүәр ҒӘЛИН.
Бурлы ауылы.
Миңә табип-онколог Ирек Фәйзуллин тиҙ ярҙам күрһәтеп, инфекция бүлегенә һалды. Уның дөрөҫ диагноз ҡуйыуы, көн дә обход яһап, тейешле дарыуҙар билдәләүе, бүлектәге шәфҡәт туташтарының яғымлылығы, үҙ эштәренә яуаплы ҡарауҙары, ашнаҡсы-йыйыштырыусыларҙың тәмле аштары, бүлмәләрҙе таҙа, тәртиптә тотоуҙары тиҙ арала һауығып сығыуыма булышлыҡ итте.
Барыһына ла яуаплы, тынғыһыҙ эштәрендә сабырлыҡ, ғаилә бәхете, һау-сәләмәт булыуҙарын теләйем һәм «Табын» гәзите аша рәхмәт һүҙҙәрен еткерәм.
Әнүәр ҒӘЛИН.
Бурлы ауылы.
Шофер булғас, шундай булһын...
06 июня 2017 йыл | Хаттар
Өфө автовокзалынан Красноусолға барыусы автобусҡа кереп ултырҙым. Күңелдә ауыр уйҙар, яҡын туғанымды ерләп ҡайтып киләм бит.
Тиҙҙән ҡайғылар тарала төшкәнен, ниндәйҙер еңеллек һиҙәм. Автобус-та талғын ғына көй уйнай, бер кемгә лә ҡамасауларлыҡ түгел. Тирә-яғыма күҙ һалам. Автобус эсе таҙа, бөхтәлек бөркөлөп торғандай. Водитель дә, туҡталыштарҙа юлсыларҙы төшөргән-ултыртҡанда ипле генә һөйләшә, радиоалғысының тауышын баҫа бирә. Ә бит юлда күп йөрөгәс, һәр водителдең дә ундай булмағанын, ҡайһы бер автобустарҙың саң-туҙанға батып бөткәнен күреп йөрөлә.
Ҡыҙыҡһынып, шоферҙың кем булыуын белешәм. Үҙебеҙҙең район егете Жәүҙәт Мөхәмәтшин икән. Хәйер, был водителдең автобусында күп йөрөгәнем бар. Унда юлаусылар ҙа бер-береһенә ихтирамлыраҡ, итәғәтлерәк кеүек. Хужаһы ниндәй, автобусы ла шундайҙыр, тип уйлап ҡуйҙым.
Жәүҙәт Миңнулла улына юлсылар исеменән ҙур рәхмәт әйтеп, артабан да шулай уңышлы эшләүен, имен, аҡ юлдар теләйем.
Зәйтүнә НАСИБУЛЛИНА.
Красноусол ауылы.
Тиҙҙән ҡайғылар тарала төшкәнен, ниндәйҙер еңеллек һиҙәм. Автобус-та талғын ғына көй уйнай, бер кемгә лә ҡамасауларлыҡ түгел. Тирә-яғыма күҙ һалам. Автобус эсе таҙа, бөхтәлек бөркөлөп торғандай. Водитель дә, туҡталыштарҙа юлсыларҙы төшөргән-ултыртҡанда ипле генә һөйләшә, радиоалғысының тауышын баҫа бирә. Ә бит юлда күп йөрөгәс, һәр водителдең дә ундай булмағанын, ҡайһы бер автобустарҙың саң-туҙанға батып бөткәнен күреп йөрөлә.
Ҡыҙыҡһынып, шоферҙың кем булыуын белешәм. Үҙебеҙҙең район егете Жәүҙәт Мөхәмәтшин икән. Хәйер, был водителдең автобусында күп йөрөгәнем бар. Унда юлаусылар ҙа бер-береһенә ихтирамлыраҡ, итәғәтлерәк кеүек. Хужаһы ниндәй, автобусы ла шундайҙыр, тип уйлап ҡуйҙым.
Жәүҙәт Миңнулла улына юлсылар исеменән ҙур рәхмәт әйтеп, артабан да шулай уңышлы эшләүен, имен, аҡ юлдар теләйем.
Зәйтүнә НАСИБУЛЛИНА.
Красноусол ауылы.
Яҙыусы менән осрашыу
06 июня 2017 йыл | Хаттар
Күптән түгел беҙҙең мәктәптә билдәле яҙыусы-сатирик, юмор оҫтаһы Венер Айҙар улы Исхаҡов менән осрашыу булды.
Унда мәктәп уҡытыусылары, уҡыусылары һәм башҡа бик күп ҡунаҡтар йыйылғайны. Был күркәм сара йәнле барҙы. Венер Исхаҡов менән беҙҙең мәктәп уҡыусыларының осрашыуҙары йыш булып тора. Шунлыҡтан уҡыусылар яҙыусыға ҡыйынһынмай үҙҙәренең һорауҙарын бирҙеләр. Венер Айҙар улы уларҙың бөтәһенә лә төплө яуап бирҙе. 4-се класс уҡыусыһы Линара Шәмсетдинова «Шоколад ниңә асыуланды» хикәйәһенән, 8-се класс уҡыусыһы Миңһылыу Зәйнетдинова яңы ғына донъя күргән "Өй эйәһе” исемле китабынан өҙөктәр уҡып ишеттерҙеләр. Сара уҡыусыларҙың йыр-бейеүҙәре менән үрелеп барҙы. 4-се класс уҡыусыһы Эмиль Ғәбдиевтың «Азамат»ын, 8-се класс уҡыусыһы Рәис Зәйнетдиновтың, 5-сенән Сөмбөл Баймырҙинаның йырҙарын, Миңһылыу Зәйнетдинованың бейеүен йылы ҡабул иттеләр. Мәктәп директоры Таңсулпан Фәрит ҡыҙы Рәхмәтуллина, башҡорт теле һәм әҙәбиәте уҡытыусыһы Гүзәл Жунир ҡыҙы Ишбулдина үҙҙәренең сығыштарында уҡыусыларға һәм яҙыусыға изге теләктәрен еткерҙеләр. Уҡытыусы-ветеран Гөлсирә Хәким ҡыҙы Дәүләтова матур кәңәштәрен еткерҙе. Осрашыуҙы башланғыс клас-тар уҡытыусыһы Лилиә Айҙар ҡыҙы Ғәлимова йәнле итеп алып барҙы. Сара һуңында Венер Айҙар улы уҡыусыларға үҙенең китаптарын бүләк итте.
Линара ШӘМСЕТДИНОВА,
Йөҙимән төп дөйөм
белем биреү мәктәбенең 4-cе класс уҡыусыһы.
Унда мәктәп уҡытыусылары, уҡыусылары һәм башҡа бик күп ҡунаҡтар йыйылғайны. Был күркәм сара йәнле барҙы. Венер Исхаҡов менән беҙҙең мәктәп уҡыусыларының осрашыуҙары йыш булып тора. Шунлыҡтан уҡыусылар яҙыусыға ҡыйынһынмай үҙҙәренең һорауҙарын бирҙеләр. Венер Айҙар улы уларҙың бөтәһенә лә төплө яуап бирҙе. 4-се класс уҡыусыһы Линара Шәмсетдинова «Шоколад ниңә асыуланды» хикәйәһенән, 8-се класс уҡыусыһы Миңһылыу Зәйнетдинова яңы ғына донъя күргән "Өй эйәһе” исемле китабынан өҙөктәр уҡып ишеттерҙеләр. Сара уҡыусыларҙың йыр-бейеүҙәре менән үрелеп барҙы. 4-се класс уҡыусыһы Эмиль Ғәбдиевтың «Азамат»ын, 8-се класс уҡыусыһы Рәис Зәйнетдиновтың, 5-сенән Сөмбөл Баймырҙинаның йырҙарын, Миңһылыу Зәйнетдинованың бейеүен йылы ҡабул иттеләр. Мәктәп директоры Таңсулпан Фәрит ҡыҙы Рәхмәтуллина, башҡорт теле һәм әҙәбиәте уҡытыусыһы Гүзәл Жунир ҡыҙы Ишбулдина үҙҙәренең сығыштарында уҡыусыларға һәм яҙыусыға изге теләктәрен еткерҙеләр. Уҡытыусы-ветеран Гөлсирә Хәким ҡыҙы Дәүләтова матур кәңәштәрен еткерҙе. Осрашыуҙы башланғыс клас-тар уҡытыусыһы Лилиә Айҙар ҡыҙы Ғәлимова йәнле итеп алып барҙы. Сара һуңында Венер Айҙар улы уҡыусыларға үҙенең китаптарын бүләк итте.
Линара ШӘМСЕТДИНОВА,
Йөҙимән төп дөйөм
белем биреү мәктәбенең 4-cе класс уҡыусыһы.
Мәшәҡәттәргә ҡарамай хәбәрләшеп торайыҡ
06 июня 2017 йыл | Хаттар
Билдәле булыуынса, май айы ауыл эшсәндәре өсөн ҡыҙыу осор. Барыһы ла баҡса-баҫыуҙарҙа тотороҡһоҙ һауа торошоноң һәр көнөн файҙаланып, сәсеү эштәрен башҡарып ҡалырға тырышты.
Был ай байрамдарға, экологик өмәләргә, мәҙәни, спорт сараларына, осрашыуҙарға ла бай булды. Май почтаһында ошоларҙың барыһы ла сағылыш тапмай ҡалманы, әлбиттә. Гәзит уҡыусыларҙан, төрлө рәсми ойошмаларҙан 65 хат-хәбәр алғанбыҙ. Уларҙың 2-һе архивҡа һалынды. Киләһе айҙа ла һеҙҙән ауыл уңғандары, йүнселдәр, өлгөлө ғаиләләр, урындарҙа үткән саралар тураһында, әхлаҡ, тәрбиә темаһына матур йөкмәткеле хаттар көтөп ҡалабыҙ. Кемдәрҙер мәшәҡәттәр араһында икенсе ярты йыллыҡҡа гәзиткә яҙылырға онотҡан икән, ошо көндәрҙә был эште атҡарып ҡуйырға кәрәк. Һеҙҙең менән алдағы көндәрҙә лә бергә булырбыҙ тигән өмөттә ҡалабыҙ.
Хаттар бүлеге.
Был ай байрамдарға, экологик өмәләргә, мәҙәни, спорт сараларына, осрашыуҙарға ла бай булды. Май почтаһында ошоларҙың барыһы ла сағылыш тапмай ҡалманы, әлбиттә. Гәзит уҡыусыларҙан, төрлө рәсми ойошмаларҙан 65 хат-хәбәр алғанбыҙ. Уларҙың 2-һе архивҡа һалынды. Киләһе айҙа ла һеҙҙән ауыл уңғандары, йүнселдәр, өлгөлө ғаиләләр, урындарҙа үткән саралар тураһында, әхлаҡ, тәрбиә темаһына матур йөкмәткеле хаттар көтөп ҡалабыҙ. Кемдәрҙер мәшәҡәттәр араһында икенсе ярты йыллыҡҡа гәзиткә яҙылырға онотҡан икән, ошо көндәрҙә был эште атҡарып ҡуйырға кәрәк. Һеҙҙең менән алдағы көндәрҙә лә бергә булырбыҙ тигән өмөттә ҡалабыҙ.
Хаттар бүлеге.


text:
Рәсәй ғалимдары бер нисә ҡул силовиктары, йәнәһе, йәшерен ядро боеголовкаларын эшләү өсөн объект сығарған крипто рәсәй-валюта.
Элек файҙаланырға тырыша һәм рәсәй ғалимдарының береһе’иң көслө bitcoin криптовалюта ы сығарыу өсөн суперкомпьютер, Киң мәғлүмәт саралары һөйләй.
Федераль ядро үҙәгендә Саров, Рәсәй Көнбайыш, тығыҙ һаҡлау, бер кем дә’ы-совет һәм хатта ерҙең картаһы билдәләнде.
Үҙәгенд’матбуғат хеҙмәте тине ' s: “Рөхсәтһеҙ хисаплау техникаһын ҡулланып шәхси маҡсатҡа ынтылышы бар, шул иҫәптән майнинг тип атала.”
Федераль ядро Үҙәгендә’суперкомпьютер бар ҡеүәте ы 1 артыҡ етештереүсәнлеге, эквивалентһыҙ 1,000 триллион иҫәпләү секунд..
Авторы: Сара Бауэр
Хәбәрҙәр оҡшай:
Робингуд ебәрерҙәр ине...
..Бөгөнгө көн менән Австралия.
Brazil’s largest cry...


text:
Башҡортостан менән Ярославль өлкәһе килешеүгә ҡул ҡуйҙы
Ярославль өлкәһе менән Башҡортостан Республикаһы араһында хеҙмәттәшлек тураһында килешеүгә ҡул ҡуйылды. Килешеүгә ярашлы, сауҙа-иҡтисад өлкәһендә яҡтар төбәк предприятиелары араһында туранан-тура килешеүҙәр нигеҙендә продукция оҙатыуҙы ойоштороуға булышлыҡ итәсәк.
Предриятиелар араһында партнерлыҡ бәйләнештәрен үҫтереүҙә, үҙ-ара файҙалы килешеүҙәрҙе тормошҡа ашырыуҙа, производство структуралары булдырыуҙа, үҙ-ара мәғлүмәти тәьмин итеүҙә ярҙам күрһәтеләсәк. Төбәктәр шулай уҡ бәләкәй һәм урта эшҡыуарлыҡты үҫтереү өлкәһендә хеҙмәттәшлеккә булышлыҡ итергә, берлектәге инвестицион һәм инновацион эшмәкәрлек ойошторорға ниәтләй.
Мәғариф, мәҙәниәт, спорт һәм туризм өлкәһендә Ярославль өлкәһе һәм Башҡортостан Республикаһы стажировка үтеү һәм алдынғы уҡыу алымдарын өйрәнеү маҡсатында мәғариф хеҙмәткәрҙәре һәм уҡыусы йәштәр делегациялары менән алмашырға планлаштыра.
Шулай уҡ хеҙмәт мөнәсәбәттәре һәм халыҡты социаль яҡлау, һаулыҡ һаҡлау , йәштәр сәйәсәте, тирә-яҡ мөхитте һаҡлау һәм тергеҙеү өлкәләрендә, экологик именлекте тәьмин итеү мәсьәләләрендә төбәк-ара хеҙмәттәшлек үҫтереләсәк.
Килешеү биш йыл буйына ғәмәлдә буласаҡ.


text:
Фото:
Рөстәм Хәмитов Башҡортостанда электроника сәнәғәтен үҫтереү концепцияһын булдырырға тәҡдим итте
Фото:
Башҡортостанда электроника сәнәғәтен үҫтереү концепцияһын формалаштырыу зарур. Был хаҡта 7 августа «Солитон» фәнни-тикшеренеү институты» асыҡ акционерҙар йәмғиәте коллективы менән осрашыуҙа республика Президенты Рөстәм Хәмитов хәбәр итте.
— Беҙҙә традициялар, белгестәр, юғары уҡыу йорттары бар, — тине республика башлығы. – Һәр ваҡыт импорт тауарҙарына өмөт итә алмайбыҙ. Беҙгә электроника баҙарына кире ҡайтырға ваҡыт.
Рөстәм Хәмитов электроника сәнәғәте предприятиеларын берҙәм кластерға тупларға тәҡдим итте. Республика өсөн ул яңы ҡорамалдар етештерер ине.
— Бының өсөн тәҡдимдәрегеҙ, белемегеҙ һәм ярҙамығыҙ кәрәк, — тине Президент, завод коллективына мөрәжәғәт итеп. – Бөгөнгө көнгә «Солитон» предприятиеһының мөмкинлектәре финанс йәһәттән ҙур түгел. Һеҙҙә 2017 йылға етештереү күләмдәре планға ярашлы 900 миллион һум тәшкил итергә тейеш. Был ғына әҙ. Беҙ башҡа үҫеш темптары тураһында һүҙ йөрөтөргә тейешбеҙ. Республиканың Сәнәғәт һәм инновацион сәйәсәт министрлығына Башҡортостанда ниндәй тармаҡты һәм нисек үҫтереү кәрәклеге хаҡында ентекле анализ яһарға ҡушасаҡмын.
Республика башлығы билдәләүенсә, Башҡортостан мөмкинлектәре тулыһынса ҡулланылмай. Шул уҡ ваҡытта үҫеш преспективалары шаҡтай ҙур. Рөстәм Хәмитов һүҙҙәренсә, республика иҡтисадында биш төп үҫеш йүнәлеше бар. Электроника сәнәғәтенән тыш, был нефть химияһы, машиналар эшләү, ауыл хужалығы һәм IT-технологиялар.
— Нефть сәнәғәтенә килгәндә, беҙҙә был өлкәлә бихисап тикшеренеү институттары, етди предприятиелар бар. Шуға күрә был йүнәлеш артабан да үҫешәсәк, — тип һыҙыҡ өҫтөнә алды БР Президенты. – Был машиналар эшләү өлкәһенә лә ҡағыла. Авиадвигателдәр эшләүҙән алып нефть сәнәғәте өсөн ҡорамалдар етештереүгә тиклем беҙҙә барлыҡ тармаҡтар ҙа яҡшы үҫешкән. Йәнә бер йүнәлеш – ауыл хужалығы. Халыҡтың 40 проценты ауылдарҙа йәшәй. Беҙ уларға ярҙам итергә һәм үҫешеү өсөн мөмкинлектәр бирергә тейешбеҙ. Бындай эш алып барыла. Бөгөн республикала бер нисә ҙур проект тормошҡа ашырыла.
Рөстәм Хәмитов билдәләүенсә, үҫешеү өсөн яңы өлкәләр эҙләргә, заманса предприятиелар булдырырға кәрәк.
— Был биш йүнәлеш нигеҙендә яңы Башҡортостан образын булдыра алыр инек, — тине Президент.
«Солитон» фәнни-тикшеренеү институты» асыҡ акционерҙар йәмғиәтенә эш визиты сиктәрендә Рөстәм Хәмитов предприятиены ҡарап сыҡты. Атап әйткәндә, ул мобиль элемтә үҙәге менән танышты. «Урал» машиналарына урынлаштырылған уникаль система төрлө урында тиҙ арала күп каналлы һанлы элемтә булдырыуҙы тәьмин итә.


text:
Әҙәм балаһы Яңы йыл байрамын илаһи бер матурлыҡтан торған мөғжизә, аҡ хыялдарға сорналған сихри балҡыш кеүек ҡабул итә. Яңы йыл байрамы күңелдәрҙә өмөт уята, мөғжизәгә ышандыра, яҡты уй-хыялдарға саҡыра. Ә бына илдең Президент шыршыһына барыусы ҡыҙ һәм малайҙарға был үҙенә күрә стимул да булып тора икән.
Әҙәм балаһы Яңы йыл байрамын илаһи бер матурлыҡтан торған мөғжизә, аҡ хыялдарға сорналған сихри балҡыш кеүек ҡабул итә. Яңы йыл байрамы күңелдәрҙә өмөт уята, мөғжизәгә ышандыра, яҡты уй-хыялдарға саҡыра. Ә бына илдең Президент шыршыһына барыусы ҡыҙ һәм малайҙарға был үҙенә күрә стимул да булып тора икән.
Һеҙҙе кешеләрҙе берләштереүсе, һәр кемдең тормошона шатлыҡ индереүсе, ғүмерҙең яңы бер мәле башланыуын билдәләүсе мөғжизәле байрам — Яңы йыл — менән ҡотлайым! Гәзиттең һәр ваҡыт көнүҙәк, оператив, мәғлүмәткә бай, ҡыҙыҡлы һәм заманса булыуын теләйем. Ә уны булдырыусыларға һәм уҡыусыларға — һаулыҡ, именлек, яҡшы кәйеф һәм бәхет. Уңыштар һеҙҙең бар эшегеҙҙә юлдаш булһын. Яҡындарығыҙ һәм туғандарығыҙ һәр саҡ шатландырып торһон. Барыр юлығыҙ болотһоҙ һәм еңел булһын. Яңы йылда барлыҡ теләктәрегеҙ ҙә тормошҡа ашһын!
Беренсенән, ниһайәт, республикала йыл һайын уҙғарылып, матур йолаға әүерелгән “Салауат йыйыны” районға әйләнеп ҡайтты. Ул беҙҙә район һабантуйы менән бергә уҙҙы. Икенсенән, абруйлы яҡташыбыҙ, Рәсәйҙең Дәүләт Думаһы депутаты Марсель Йосопов, Бөтә донъя башҡорттары ҡоролтайы башҡарма комитеты рәйесе булараҡ, халыҡ-ара кимәлдәге йәмәғәт ойошмалары берлегенең киңәйтелгән күсмә ултырышын беҙҙә — Малаяҙ мәҙәниәт йортонда — уҙғарҙы. Ул шулай уҡ үҙенең атаһы, билдәле көрәшсе һәм тренер Харис Монасип улының иҫтәлегенә Арҡауыл ауылында республика кимәлендәге көрәш турниры, Рәсәйҙең иң көслө кешеһе Эльбрус Ниғмәтуллин ҡатнашлығында Малаяҙ ауылында төньяҡ-көнсығыш райондар араһында стронгмен бәйгеһе лә ойошторҙо.
Көй өсөн тауыҡтары йырлай, тиҙәр...”
Иҫегеҙгә төштөмө? Эйе, бөйөк татар шағиры Ғабдулла Туҡайҙың “Шүрәле” әҫәре шулай башланып китә. Халыҡсан әҫәрҙәре менән бар донъяла танылыу яулаған шағирҙың тыуыуына быйыл 125 йыл тулды. Ошо уңайҙан ТӨРКСОЙ ҡарары менән 2011 йыл төрки дәүләттәрҙә Туҡай йылы тип иғлан ителгәйне. Йыл буйына Рәсәйҙең бик күп төбәктәрендә, шулай уҡ Башҡортостанда, сит илдәрҙә бөйөк шағирҙың тыуған көнө оло байрамға әүерелде. Ҡазанда, Мәскәүҙә, Санкт-Петербургта, Уральскийҙа, Анкарала уға һәйкәлдәр ҡуйылды.
Йыл башында рәсәйҙәрҙең иң яратҡан ял итеү урындарының береһендә – Мысырҙа халыҡ күтәрелештәре, сыуалыштар башланды. Меңәрләгән кеше, ил етәксеһе Хөсни Мөбәрәктең властан китеүен талап итеп, урамдарға сыҡты.
Башҡортостан Президенты Рөстәм Хәмитов көсөргәнешле осорҙа ҡыйыу ҡарар ҡабул итте: Башҡортостан студенттарын тыуған яғына ҡайтарыу өсөн Мысырға махсус самолет ебәрелде.
лауреаттары тип билдәләнде:
БЕЙЕШЕВА Ләлә Ғибаҙулла ҡыҙы, “Аҡ тирмә” милли-мәҙәни үҙәге рәйесе – “Матбуғаттың тәьҫир көсө” (8 ғинуар), “Аллаһы Тәғәлә ер өләшкәндә” (22 ғинуар), “Ил яҙмышы – ир-ат ҡулында” (19 февраль), “Уйҙар, уйҙар...” (9 декабрь) тигән көнүҙәк мәҡәләләре һәм гәзитте әүҙем пропагандалағаны өсөн;
ҒҮМӘРОВ Сәлимйән Ялал улы, матбуғат ветераны, Башҡортостандың атҡаҙанған уҡытыусыһы – “Тоғролоҡ” (24 февраль), “Тормош мәҙәктәре” (18 июнь), “Бөгөнгө мәктәпкә бер ҡараш” (2 август) тигән яҙмалары һәм гәзитте әүҙем пропагандалағаны өсөн;
Өфөлә тәү тапҡыр Сабыйҙар көнө билдәләнде. Ул 6-сы балалар табыу йортонда үтте. Ҡулдарына баҙрап торған гөлләмәләр тотҡан бәхетле атайҙар, олатай-өләсәйҙәр бәпес алырға килде.
Иң беренсе булып сабыйын ҡулына Баймаҡ егете Рәфил Әминев алды. Кәләше Ғәлиә шалҡан кеүек ул тапҡан. Бәхеттәре йөҙөнә сыҡҡан йәштәрҙе ҡотлап, Башҡортостандың ЗАГС идаралығы начальнигы Зифа Әбүбәкирова уларҙың ҡулына тыуыу тураһында таныҡлыҡ тапшырғас:
– Һеҙҙе иң бәхетле көнөгөҙ менән ихлас ҡотлайбыҙ, сабыйығыҙҙы матур, сәләмәт, илебеҙгә файҙалы кеше итеп үҫтерегеҙ, – тине.
Төбәк лидерҙары исемлегендә “Көслө һөҙөмтәлелек” номинацияһында Башҡортостан Президенты Рөстәм Хәмитов, Кемерово өлкәһе губернаторы Аман Тулеевты (3,98 балл) артта ҡалдырып, етенсе урынды ышаныслы биләй. 2011 йылдың октябрендә Башҡортостан Президентының рейтингы 4,02 балл булһа, ноябрҙә был күрһәткес яҡшырған һәм 4,06 балл тәшкил иткән.
— Аждаһа — көслө билдә, шуға күрә бөтә яҡтан ҡарағанда ла бик етди йыл тыуырға оҡшай. Ул һыуҙа йөҙә, ут менән һулай һәм һауала оса. Уның ауыҙынан ут, һыу һәм алтын бөркөлөп тора. Аждаһа ҡабырсыҡ эсендә йәшәй, ялтырарға, еңергә ярата, тау тишегенә йәки һыу аҫтына инеп йәшеренә, бер аҙ ял итеп алғас, тағы көрәшкә күтәрелә һәм еңеүгә ирешә.
Аждаһа йылын ниндәй табында ҡаршылаһаҡ, был йылда беҙгә бәхет йылмайыр һуң?
Кисәне һәм табынды йәмләүгә барлыҡ оҫталығыбыҙҙы һалабыҙ, аш-һыу хәстәрләйбеҙ, йорт-еребеҙҙе күркәмләндерәбеҙ. Ҡупшыҡай шыршыны үҙенә саҡырып торған төҫлө уттар гөлләмәһе — гирляндалар менән биҙәү ғәҙәтебеҙгә һеңгән. Етмәһә, хәҙер йәнең теләгәнен һатып алырға мөмкин. Мәлендә аҡса янсыҡтарын ҡалынайтып ҡалырға тырышыусы эшҡыуарҙар ихтыяжды ҡәнәғәтләндереү өсөн бөтә тырышлығын һала. Яңы йыл алдынан сауҙа нөктәләрендәге фейерверк, петарда һәм бенгаль уттарын өлкәндәр ҙә, үҫмерҙәр ҙә һатып ала. Байрам мәлендә бер кем дә уларҙың сифаты менән артыҡ ҡыҙыҡһынып тормай. Һөҙөмтәһен фаразлайһы түгел: бындай хәүефле “уйынсыҡтарҙы” файҙаланған саҡта кемдер йәрәхәтләнә, икенсеһе янғынға юлыға, өсөнсөһө бәхетһеҙлеккә тарый... Һәр ялтыраған әйберҙең алтын булмауына бәлә килгәс кенә ышанаһың.


text:
ИҒЛАНДАР
Еңеүсегә - приз һәм махсус диплом
Ап-аҡ ҡағыҙ бите. Күңелһеҙме? Буш һәм өнһөҙ. Өммө ... таҙа. Ә бит был уның төп өҫтөнлөгө. Тимәк, ижад итеү, хыялды эшкә ҡушыу өсөн урын бар.
Кемдер аңлап етмәһә, төшөндөрәбеҙ – был лицей газетаһы. Ысын! Мәктәп газетаһы әлегә шулай буш. Шәп бит! Тимәк, беҙ уны үҙебеҙ нисек күрергә теләйбеҙ, шулай итеп эшләй алабыҙ. Бөтәбеҙ бергә. Яңы биттән...
Газета өсөн иң мөһиме – уның исеме. Хас әйтемдәгесә - карапты нисек атаһаң, шулай йөҙәсәк.
Иң яҡшы мәктәп газетаһы исеменә конкурс иғлан ителә. «Лицейсы», «Уҡыусы», «Тәнәфес» - был атамалар тапалып бөткән тиһәк тә була, сөнки уларҙы барыһы ла йыш ҡуллана. Ә беҙгә яңы, ижади, мәғәнәле исем кәрәк.
Конкурста барыһы ла – уҡыусылар ҙа, уҡытыусылар ҙа ҡатнаша ала! Иң яҡшы исем уйлап тапҡан кеше махсус приз менән бүләкләнә һәм лицей тарихына инеп ҡала. Уға шулай уҡ иҫтәлекле диплом да тапшырыласаҡ.
Баш мөхәррир эҙләйбеҙ!
Хужаһыҙ ниндәй газета бул инде! Лицейҙың буласаҡ баҫмаһына баш мөхәррир ҙә эҙләйбеҙ! Был яуаплы вазифаға тик өлкән класс уҡыусылары ғына дәғүә итә ала.
Кандидаттарҙы үҙҙәре тураһында angelina-l@yandex.ru адресына яҙып ебәреүҙәрен һорайбыҙ.
Мәғлүмәт ярты биттән артмаһын ине.
Фамилия, исем-шәрифегеҙҙе, нисә йәш икәнен һәм ниндәй газета нәшер итергә йыйыныуығыҙҙы яҙығыҙ. Ҡыҙыҡлы темалар һәм рубрикалар тәҡдим итегеҙ.